VAŠINGTON BLOKIRAO SAOPŠTENJE SAVETA BEZBEDNOSTI UN: Hezbolah mora biti osuđen u tekstu! • HAPPYTV.RS\nVAŠINGTON BLOKIRAO SAOPŠTENJE SAVETA BEZBEDNOSTI UN: Hezbolah mora biti osuđen u tekstu!\nU prvoj verziji teksta sa šest tačaka, članice Saveta bezbednosti UN izražavaju "duboku zabrinutost zbog nedavnih incidenata" tokom sukoba pripadnika Hezbolaha i izraelskih snaga duž granice između Libana i Izraela, takozvane "plave linije".\nU nacrtu teksta, čiji je autor Francuska, navodi se da "članice Saveta bezbednosti osuđuju svako kršenje 'plave linije', sa kopna ili vazduha i upućuju snažan poziv svim stranama da poštuju prekid neprijateljstva".\nDiplomate objašnjavaju da je Vašington saopštio da je nemoguće podržati bilo kakvo saopštenje u kojem se Hezbolah stavlja na istu stranu sa pravom Izraela na samoopredeljenje. Vašington smatra da je Hezbolah teroristička organizacija.


Dobro pogledajte kožu, na njoj se kriju simptomi insulinske rezistencije\nZNACI KOJE TREBA PRATITI\nOtkrijte koji su to simptomi insulinske rezistencije i sprečite da se ova bolest razvije i zakomplikuje.\nDijabetes tip 2 je povezan sa uvećanim rizikom od razvoja vaskularnih komplikacija. Najčešće se javlja kasnije u životu, zbog čega je u narodu zovu „staračkim šećerom“, kada telo prestane da reaguje na insulin koji kontroliše nivo glukoze u krvi. Međutim, ako se otkrije rano, postoje šanse da se bolest „izleči“.\nDr Eftimija Kara, konsultant endokrinolog u bolnici „Prince Grace“, objasnila je da manji izraštaji kože mogu da ukazuju na početni stadijum ove bolesti.\nDijagnoze dijabetesa udvostručile su se u poslednjih 15 godina, kako je ranije ove godine izvestila dobrotvorna organizacija „Diabetes UK“.\nIako se ovo stanje često naziva benignim, pokazalo se da povećava rizik od mnogih vaskularnih komplikacija, poput srčanog udara. Danas postoji sve veći broj dokaza koji sugerišu da ovo stanje može da se kontroliše, a u nekim slučajevima čak i „izleči“.\n„Kožne mrlje su mekane, dobroćudne, mesnate i sa izbočinama na stablu. Obično su male i zahvataju vrat i uho, ali mogu da se jave i u analnoj regiji i na preponama.“\n„Povezane su sa insulinskom rezistencijom i hiperinsulinemijom. U druge bolesti koje za simptom imaju slične promene na koži jesu akromegalija, stanje povezano sa viškom hormona rasta, Kronovom bolesti, dijabetesom, visokim krvnim pritiskom, povišenim holesterolom…“\n2021-12-15T03:43:50+01:0015 децембра, 2021|Zdravlje|


Tanjug 21.10.2019 10:30\nLONDON - Ruski hakeri iskoristili su iransku operaciju sajber-špijunaže i napali vladine i industrijske organizacije u dvadesetak zemalja, tvrde zvaničnici SAD i VB.\nRuska hakerska grupa poznata kao "Turla", koju estonske i češke vlasti optužuju da djeluje u ime ruske Savezne bezbjednosne službe, iskoristila je iranske alate i kompjutersku infrastrukturu i uspješno hakovala organizacije u najmanje 20 različitih zemalja u posljednjih 18 mjeseci, naveli su britanski bezbjednosni zvaničnici.\nOni su dodali da su hakeri najaktivniji bili na Bliskom istoku, ali da su im na meti bile i organizacije u Velikoj Britaniji, prenosi Rojters. Pol Čičester, visoki zvaničnik britanske obavještajne agencije Državni komunikacioni štab, kaže da hakeri rade u "prilično popunjenom prostoru" i da razvijaju nove metode napada kako bi bolje prikrili tragove.\n"Želimo da pošaljemo jasnu poruku da čak i kada napadači pokušavaju da prikriju identitet, imamo mogućnosti da ih identifikujemo", rekao je Čičester, koji je direktor operacija Nacionalnog centra za sajber bezbjednost.\nObavještajni zvaničnici kažu da nema dokaza o povezanosti "Turle" sa iranskom hakerskom grupom "APT34", čije je alate preuzela, a za koju se tvrdi da radi za iransku vladu.\n"Vjerovatnije je da su se rusku hakeri infiltrirli u infrastrukturu iranskih kolega, kako bi se pretvarali da su napadi došli od te grupe, što njihove žrtve i očekuju", rekao je Čičester.\nRusija Iran Hakeri


Nikšić se sastao sa ambasadorom Francuske: U BiH skoro nijedan nivo vlasti ne funkcioniše na pravi način - Index.ba\nNikšić se sastao sa ambasadorom Francuske: U BiH skoro nijedan nivo vlasti ne funkcioniše na pravi način\nPredsjednik Socijaldemokratske partije BiH Nermin Nikšić danas je u posjetu primio ambasadora Francuske u našoj zemlji Guillaume Roussona, a tema sastanka bila je aktuelna politička situacija u BiH.\nTokom sastanka, predsjednik Nikšić upoznao je francuskog ambsadora o stavovima SDP BiH u pregovorima oko izmjena izbornog zakonodavstva, funkcioniranju vlasti u BiH, kao i detaljima Izbornog programa SDP-a – Plan 10.\n„Možemo reći da smo prije tri godine bili u pravu, kada smo tvrdili da aktuelna vlast neće raditi u interesu građana. Imamo državu gdje, skoro, nijedan nivo vlasti ne funkcioniše na pravi način i svakim danom je sve gore.\nIpak, kao i mnogo puta do sada, SDP želi biti dio rješenja, a tako je i po pitanju aktuelnih izmjena izbornog zakonodavstva. Učesnici smo pregovora koji se vode pod pokroviteljstvom međunarodne zajednice. U pregovorima smo najaktivniji, upravo iz razloga što smo nudili naše prijedloge u kojima su jasno precizirana rješenja za popunjavanje federalnog Doma naroda, a koji su na tragu rješenja prema presudama Evropskog suda za ljudska prava i u skladu sa Ustavom FBiH.\nOd početka smo bili svjesni da će pregovori biti teški, jer HDZ BiH, po ovom pitanju, ima isključive stavove. Ipak, ne odustajemo od postizanja dogovora koji bi zadovoljio sve strane“, naveo je Nikšić i upoznao ambasadora Roussona sa osnovama Izbornog programa SDP-a.\n„Cilj SDP-a je da građanima ponudimo bolje uslove za život. Upravo su takva rješenja i sadržana u našem Izbornom programu, gdje se, između ostalog, nalaze prijedlozi koji će dovesti do rasterećenja privrede, kojima ćemo smanjiti doprinose na plaće i povećati minimalnu plaću, te građanima omogućiti bolju dostupnost zdravstvene zaštite. Svjesni smo da se sa nacionalističkim strankama ne možemo takmičiti na njiihovom terenu. Zato smo i izradili Plan 10, u kome nudimo konkretna rješenja životnih problema svih građana BiH“, zaključio je Nikšić.\nPrethodni članakBombaš samoubica napao NATO konvoj, ubio 11 djece\nNaredni članakUbijeni fotograf u Kabulu otac je šestero djece, 22 godine radio je za AFP


Nadgledanje aplikacija za SharePoint Online okruženje - SharePoint\nNadgledanje aplikacija za SharePoint Online okruženje\nKao administrator sistema SharePoint Online možete da nadgledate informacije kao što su upotreba aplikacija i greške informacije za aplikacije koje se koriste u SharePoint Online okruženje. Pre nego što možete da nadgledate informacije o aplikaciji, morate da je dodate na listi aplikacija koje želite da pratite.\nIzaberite stavku aplikacije za nadgledanje\nPrijavite se u Office 365 pomoću svog SharePoint Online administratorskog naloga.\nIzaberite stavku aplikacije sa leve strane, a zatim izaberite Nadgledanje aplikacije.\nDa biste dodali aplikacije na listi, izaberite stavku Dodaj aplikaciju.\nTraženje app(s) koju želite da dodate, ili izaberite stavku sa liste dostupnih aplikacija, a zatim izaberite stavku Dodaj.\nPrikaz detalja aplikacije ili greške\nPostavite pokazivač na aplikaciju za koju želite da prikažete informacije, potvrdite izbor u polju za potvrdu koje se pojavljuje i zatim uradite nešto od sledećeg\nPrikaz detalja o aplikaciji, kao što su:\nbroj licenci kupili ili koristi\nračuna se greške i instalacije\ninformacije o korišćenju\nNa traci izaberite stavku Prikaži detalje .\nU odeljku upotrebe izaberite dana, meseciili godina da biste promenili vremenski okvir za informacije o korišćenju koja se prikazuje u grafikonu.\nPrikaz informacija o grešci za aplikaciju\nNa traci izaberite stavku Prikaz grešaka .\nID korelacije možete da koristite da biste pronašli greške u evidenciju grešaka.\nIzaberite URL adresu u koloni lokacija da biste videli više detalja o grešci za ovu aplikaciju.\nAko više ne želite da bi se nadgledao aplikaciju, možete da ga izabrali na stranici nadgledanje aplikacije i izaberite Uklonite aplikaciju na traci.\nUpotreba aplikacija i greške detaljne informacije obrađuje pomoću različitih tajmera poslove koji su unapred konfigurisana da se pokreće u podešavanje vremena za SharePoint Online. Ove tajmera pokupi događaja za prethodni dan. Zbog toga podatke vidljive na stranici nadgledanje aplikacije može doći do kašnjenja do 29 sati.


SLOBODNA DALMACIJA – Mandino Selo\nSAČUVANO OD ZABORAVA: 10 godina od velikog snježnog nevremena!\nUz cigarete i rakiju do 101. rođendana! Osim predbožićnog blagdanskog raspoloženja u nedavno otvorenom staračkom domu u Tomislavgradu ovih su dana imali još jedan razlog za malu svečanost, uz nesvakidašnji povod. Baka Doma Stipić, rođena 1897. u tomislavgradskom selu Letki, … pročitajte više\nTOMISLAVGRAD: Krov za kolodvor Odbrojavaju se posljednji dani starom autobusnom kolodvoru u Tomislavgradu, što nedvojbeno dokazuje i objektiv naše kamere. Djelatnici privatnog građevinskog poduzeća Ćagić već stavljaju krov na novi autobusni kolodvor. Izgradnja traje već godinu dana, a kolodvorsko će … pročitajte više


Petković i Bocan Harčenko (Foto Kancelarija za KiM)\nKako se navodi u saopštenju posle sastanka, Petković je ukazao na "ratnohuškačku i antisrpsku retoriku, koja svakodnevno dolazi iz Prištine", koja, kako dodaje, inspiriše albanske ekstremiste na sve učestalije napade na Srbe, njihovu imovinu i svetinje. To, ističe Petković, izaziva veliku zabrinost srpskog naroda.\nPetković je posebno skrenuo pažnju na najnoviji napad na dve povratničke kuće u selu Dubrava u opštini Istok.\n"To je samo jedan u nizu, iz serije etnički motivisanih incidenata, koji ima za cilj zastrašivanje i ponovno proterivanje srpskog naroda sa njegovih vekovnih ognjišta i imanja", naveo je on.\nGovoreći o dijalogu Beograda i Prištine, Petković je istakao da je sprovođenje preuzetih obaveza iz briselskog sporazuma preduslov da bi došlo do pomaka u dijalogu.\n"Neispunjavanje obaveze formiranja Zajednice srpskih opština, sa kojom Priština kasni osam godina, umanjuje šanse za napredak u procesu normalizacije odnosa", navdeo je on i dodado: „Beograd će, pored svega, nastaviti da insistira na dijalogu, jer je to jedino sredstvo za mirno rešavanje svih otvorenih pitanja, ali će isto tako nastaviti u svakoj prilici da zahteva implementaciju svih do sada postignutih dogovora“, rekao je direktor Кancelarije za Кosovo i Metohiju.\n17.09.2021 Ostavka nakon vređanja predsednika i premijerke (1502)\n17.09.2021 Koha: Uhapšen lekar koji je otvorio lažnu istoriju bolesti Božidaru Dejanoviću (894)\n17.09.2021 Vasiljević: Protiv divlje gradnje i MHE u opštini Štrpce (373)


Korona nije uticala na kvalitet kulturne ponude grada – Portal Podgorica\nKorona nije uticala…\nKorona nije uticala na kvalitet kulturne ponude grada\nPodgorica je epicentar brojnih dešavanja, manifestacija i festivala. Tragom aktuelne pandemije izazvane COVIDOM-19 pitali smo poslenike iz oblasti kulture koliko je i kako pandemija uticala na kvalitet i sadržaj programa.\nZa Portal Podgorica, sekretarka za kulturu i sport, Ana Medigović ističe da smo svjedoci da je pandemija korona virusa uslovila brojna otkazivanja programa u oblasti kulture i umjetnosti, dok je u najboljem slučaju adaptirala kulturno-umjetničke forme u skladu sa aktuelnim mjerama.\n„Iako su društvene okolnosti promijenile uslove produkcije, izuzetno sam ponosna što je Sekretarijat za kulturu i sport Glavnog grada u saradnji sa institucijama kulture uspješno realizovao Podgoričko kulturno ljeto, sa više od 60 programa iz oblasti književnosti, muzike, filma i likovne umjetnosti,“ istakla je sekretarka Medigović za Portal Podgorica.\nPodgorica, kao i ostali evropski gradovi nije izbjegla programsku promjenu u dijelu kulturne ponude, ali održala je kontinuitet i kvalitet ponude. Profilisanjem određenih manjih umjetničkih formi trudimo se da prezentujemo kako tradicionalne, tako i savremene kulturne prakse.\n„Programski koncepti u gradskim institucijama kulture jesu pretrpjeli promjene, ali kolege u institucijama nastavile su savjesno i odgovorno planiraju i realizuju aktivnosti, u skladu sa mjerama. Manje produkcijske muzičke forme, individualna vođenja i posjete izložbi, promocija književnih ostvarenja, Sekretarijat za kulturu i sport će nastaviti da realizuje u okviru 27. izdanja Decembarske umjetničke scene- DEUS-a, koje je planirano za početak decembra,“ istakla je Medigović.\nPodacima sekretarke Medigović svjedoče dešavanja u KIC-u „Zeta“ u gradskoj opštini Golubovci.\n„U saradnji sa Ministarstvom kulture, u okviru kampanje „Ostani doma“, realizovali smo dio programskih aktivnosti posredstvom lokalnog emitera Radija „Zeta“. Uz našu i podršku Ministarstva kulture, Radio „Zeta“ je pripremio emisije posvećene kulturi i umjetnosti, u formi intervjua sa lokalnim i drugim kulturnim poslenicima, edukativne emisije posvećene zaštiti i očuvanju kulturnog nasljeđa koje baštini lokalna zajednica, radio drame, emisije posvećene djeci i stvaralaštvu djece, a sve u cilju kampanje „Ostani doma“. Uz poštovanje svih mjera NKT-a, u saradnji sa Sekretarijatom za kulturu i sport Glavnog grada, 24 oktobra organizovali smo muzičko poetsko veče, promociju knjige „Ešek i još ponešto“ autora Danila Pajovića“, potvrdila je za portal Podgorica, direktorica KICa Zeta, Evica Maraš.\nMaraš je istakla da je u saradnji sa Ministarstvom kulture, u okviru kampanje „Živimo kulturu“, planiraju realizaciju pozorišnog projekta „Mali Tesla/Kako postati genije“, autora Petra Pejakovića.\n„Ovo je djelo o naučniku koji nije značajan samo za Crnu Goru i region, već i za čitav svijet i čiji su život, naučni radovi i dostignuća poseban vid inspiracije i izbor pregršt ideja koje ćemo ovaj projekat pretvoriti u pozorišnu predstavu. Predstava će se raditi u produkciji JU KIC„Zeta“ Golubovci, a premijera će se održati 25. decembra 2020.godine,“ precizirala je Maraš.\nNaše sagovornice su saglasne u jednom da je nezahvalno planirati u doba pandemije program kulturne ponude grada za sledeću godinu.\nČitalačka publika uz poštovanje mjera do omiljenih pisaca\nPrema riječima pomoćnice direktora JU Narodna biblioteka „Radosav Ljumović“, Sanje Vojinović, usluge JU Narodna biblioteka „Radosav Ljumović“ se realizuju uz poštovanje propisanih mjera od strane NKT-a.\n„Mogu da koriste sve usluge Biblioteke, pozajmica i vraćanje literature, zatim korišćenje računara i interneta, korišćenje čitaonice, kao i međubibliotečku pozajmicu,“ istakla je Vojinović za Portal Podgorica.\nZa razliku od uzimanja i vraćanje knjiga, segment programa promocija knjiga i književnih večeri se realizuje uz praćenje epidemiološke situacije.\n„U dijelu koji se odnosi na promocije, predstavljanje knjiga i autora, tokom Decembarske umjetničke scene, Biblioteka će, zavisno od epidemiološke situacije, realizovati nekoliko promocija,“ kazala je Vojinović.\nIz biblioteke ističu da su u toku su pripreme na izradi Programa i plana rada za narednu godinu.\nTags: glavni gradkic zetakulturna ponudapg biro\nAbazović: Najjači udarac koji smo zadali mafiji,...


Jačanje konkurentnosti domaćih proizvođača – Info Centar Juga\nJačanje konkurentnosti domaćih proizvođača\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović izjavila je danas da će predloženi zakon o građevinskim proizvodima urediti ovu oblast po standardima i praksi Evropske unije i olakšati domaćim proizvođačima izvoz na strana tržišta.\nMihajlović je, na skupštinskoj sednici na kojoj se raspravlja o setu zakona čiji je predlagač to ministarstvo, istakla da je cilj pomenutog dokumenta da domaći proizvođači postanu konkurentniji na evropskom tržištu, jer će se i u Srbiji primenjivati jednaki standardi kao i u zemljama EU.\nOna je navela da je u izradi zakonskog predloga učestvovala grupacija Privredne komore Srbije koja se bavi pomenutom oblašću, kao i da će novim zakonom biti pojednostavljene procedure za male firme.\nPrema njenim rečima, donošenjem zakona o građevinskim proizvodima Srbija će prvi put dobiti normativni akt koji uređuje ovu oblast, dok propisi EU u ovoj oblasti datiraju još iz 1989. godine.\nPotpredsedica Vlade je ukazala na to da je ova oblast trenutno uređena u okviru nekoliko propisa, od kojih je većina doneta osamdesetih i devedesetih godina prošlog veka, a do danas nije menjana.\nMihajlović je istakla da je neusklađenost sa evropskom regulativom za posledicu imalo dvostruke troškove dokazivanja – da ispunjavaju domaće propise i propise EU, što je povećavalo troškove i smanjivalo konkurentnost domaćih proizvođača na stranim tržištima.\nOčekivani efekti ovog zakona, koji obuhvata 35 oblasti građevinskih proizvoda, biće uređenije tržište građevinskih proizvoda, podizanje kvaliteta materijala koji se koristi u gradnji puteva, mostova, zgrada i drugih objekata, uz povoljnije cene za investitore, omogućene konkurencijom proizvođača, objasnila je ona.\nPrema njenim rečima, donošenjem zakona uspostaviće se sistem koji predviđa da se na tržište plasiraju samo bezbedni građevinski proizvodi, čime se obezbeđuje da izgrađeni objekti budu sigurni za upotrebu i ekološki prihvatljiviji.\nJubilej SNS-a (FOTO PRIČA)\nIsplata redovna i privremena novčana naknade NSZ


Aerodrom Beograd dobio 400 novih radnika - Šljaka Karijera\nAerodrom Beograd dobio 400 novih radnika\nU februaru 2015. godine smo preneli vest da ce Aerodrom Beograd zaposliti 150 ljudi, i od tog trenutka da danas (dve godine kasnije) smo dobili brojna pitanja u vezi sa konkursom za zaposljavanje.\nDanas smo preko agencije Beta saznali da je vršilac dužnosti direktora Aerodroma „Nikola Tesla“ u Beogradu Saša Vlaisavljević rekao da je odlukom Vlade Srbije 400 radnika aerodroma dobilo stalan posao. On je novinarima rekao da je pre toga za stalno zaposleno još 200 radnika, a to znači da je za nekoliko meseci ukupno njih 600 dobilo stalan posao na aerodromu.\n„Ovi ljudi koji su inače jako značajni za funkcionisanje aerodroma gotovo 20 godina radili su bez prava na odmor, regres, bez slobodnih dana, preko omladinskih zadruga“, rekao je on.\nVlaisavljević je zahvalio Vladi na rešavanju problema zaposlenih na Aerodromu „Nikola Tesla“ koji do sada niko nije rešavao. Na žalost u svojoj izjavi nije rekao na koji način su ovi radnici selektovani, niti gde je bio objavljen Konkurs za prijem novih radnika, tako da ce svi nasi čitaoci biti uskraćeni za ovu informaciju.\nIzvor: Sljaka, Beta


Serman: Severni tok 2 podriva evro-atlantsku bezbednost\nTanjug 13. januara 2022. 08:15\nBRISEL – Gasovod Severni tok 2 podriva energetsku i nacinalnu stabilnost „značajnog dela evro-atlanske zajednice“, izjavila je zamenica državnog sekretara SAD Vendi Šerman nakon sastanka predstavnika Rusije i NATO u Briselu.\n„Kada je reč o Severnom toku 2, naša pozicija je od ranije jasna. To je ruski geopolitički projekat koji podriva energetsku i bezbednosnu sigurnost značajnog dela evro-atlantske zajednice“, naglasila je ona, prenosi TAS S.\nIzgradnja Severnog toka 2 je potpuno završena 10. septembra prošle godine.\nPrvobitno je bilo planirano da se završi do kraja 2019. godine, ali je izgradnja odložena zbog američkih sankcija, podseća TAS S.\nGasovod, koji ide od ruske obale, kroz Baltičko more do Nemačke i ima kapacitet od 55 milijardi kubnih metara godišnje.\nU Briselu je juče održan sastanak Saveta NATO-Rusija.\nNa prvom sastanku Saveta u poslednje dve godine na čelu ruske delegacije nalazili su se zamenik ministra spoljnih poslova Aleksandar Gruško, koji je pet godina bio stalni predstavnik Rusije pri NATO, i zamenik ministra odbrane Aleksandar Fomin.\nAlijansu na pregovorima predstavljali su stalni predstavnici 30 država članica NATO, generalni sekretar Alijanse Jens Stoltenberg i zamenica državnog sekretara SAD Vendi Šerman.\nŽelite da odete ranije u penziju: Postoji rešenje, ali…\nBoing u gubitku 4,0 mlrd dolara zbog problema s modelom 787\nAmerička kompanija Boing u gubitku 4,0 milijardi dolara zbog…\nSvetska trgovinska organizacija odobrila Kini da uvede…\nNezaposleni Vranjanci mogu da dobiju subvencije za…


Okrugli sto o volontiranju u domenu zaštite životne sredine - oradio.rs\nOkrugli sto na temu volontiranja i zaštite životne sredine održaće se u petak, 3. novembra od 13 do 15 časova u Plavoj sali Skupštine Grada Novog Sada. Ovo je poslednji u nizu okruglih stolova koji su se bavili temama volontiranja u različitim oblastima društva, a u sklopu projekta "Novosadski volonterski servis", koji je u nastajanju.\nU okruglom stolu mogu da učestvuju svi koji su zainteresovani da volontiraju ili se već ovim bave, bilo da su volonteri ili oni koji ih angažuju. Od prisutnih se očekuje da aktivno učestvuju i iznesu svoja iskustva, pozitivne i negativne prakse u volontiranju i sugestije za unapređenje modela volonterskog servisa. Prijava za učešće nalazi se na ovom linku, a rok za slanje prijava je 1. novembar, do 15 časova.\n"Novosadski volonterski servis" pokreću Fondacija Novi Sad 2021 i Omladinski savez udruženja "Omladinska prestonica Evrope Novi Sad - OPENS", kako bi se volontiranju pristupilo na sistemski i uređen način, kako bi se unapredila prava i obezbedilo ispunjavanje obaveza kako volontera tako i institucija i organizacija kojima je potrebna volonterska podrška.\nRezultati i zaključci sa okruglih stolova biće predstavljeni na konferenciji 8. decembra kada će biti objavljen i priručnik za volontiranje i time će biti završena prva faza u pokretanju servisa. Za dodatna pitanja zainteresovani se mogu obratiti rukovodiocu projekta "Novosadski volonterski servis" Vojislavu Prkosovačkom na mejl ns.volonterski.servis@gmail.com.\nOkrugli sto o mladima i volontiranju\nOkrugli sto o mladima i volontiranju održava se u u ponedeljak 23. oktobra od 13 do 15 časova u Plavoj…\nKada čuju reč aktivizam, mnogi prvo pomisle na aktivnosti koje govore o poboljšanju života u zajednici. Ono što aktivizam u…\nLice Ulice je časopis koji se bavi raznim temama, pretežno obrađjujući priče socijalno ugroženih kategorija, ali i aktuelne teme iz…


Rusija i Kina izbacuju dolar iz igre - Sputnjik Srbija\n12:38 18 Februar 2020\n14:32 05.04.2017 Preuzmite kraći link\nRusija i Kina pokušavaju da izbace dolar iz igre, piše austrijski „Kontra magazin“. Zahvaljujući tesnoj ekonomskoj, finansijskoj i geopolitičkoj saradnji Moskve i Pekinga mogli bi da se stvore (pred)uslovi za nove globalne standarde i da se na taj način stavi tačka na trenutnu dominaciju Vašingtona i američkog dolara, smatra magazin.\n„U najmanju ruku, SAD više neće biti u stanju da vode parazitski način života“, zaključak je teksta.\nMagazin podseća da je sredinom marta Banka Rusije upravo u Kini otvorila prvo u istoriji predstavništvo u inostranstvu, a takođe i da obe zemlje rade na tome da olakšaju uvoz zlata iz Rusije u Kinu.\nU članku se ocenjuje da „jaka glad Pekinga za zlatom (baš kao i Moskve) pomaže stvaranju nove valute podržane zlatom, koja ubuduće može da zameni krizama izmučen sistem dekretnog novca“. Autor teksta zaključuje da će samim tim dolaru biti sve teže da sačuva svoju dominantnu globalnu ulogu.\n„Napad na američki dolar, kao što se dâ primetiti, dešava se na nekoliko nivoa“, konstatuje „Kontra magazin“.\n„Ako se Rusiji i Kini pridruži još nekoliko zemalja, dolar će imati sve manje kiseonika. Kao rezultat toga, Vašington će imati manje šansi da vrši uticaj na geopolitiku. Trenutno je veoma realno govoriti o tome da Moskva i Peking neutrališu dolar, makar i malim koracima“, zaključuje se u tekstu.\nRuski analitičari se slažu da bi moglo da dođe do stvaranja nove trgovinske jedinice u prometu dve zemlje i da bi na taj način mogla da se umanji uloga dolara na tržištu.\nKina napada dolar\n„Opšte je poznato da je ruska Centralna banka prošle godine bila najveći kupac zlata od svih svetskih centralnih banaka, a da je Kina jedan od najvećih proizvođača. Peking sada pokazuje i želju da poveća kupovinu zlata. I to je veoma važno zato što zalihe zlata utiču na vrednost i stabilnost nacionalne valute, a time se stvaraju i šanse da se smanji uloga dolara u međusobnim transakcijama ili čak da se stvori nekakva (trgovinska) jedinica za trgovinu između Rusije i Kine“, kaže za Sputnjik Nikolaj Podlevski, šef analitičkog odeljenja kompanije „Cerih kapital menadžment“.\nAnalitičar navodi da je dolar i dalje superioran u poređenju sa drugim valutama i upozorava da to nosi „značajnu opasnost“.\n„Američki udeo u svetskoj privredi iznosi oko 20 odsto, a transakcije se uglavnom vrše u dolarima. I ako zanemarimo transakcije u evrima, koji se dešavaju u Evropi, u okviru Evropske unije, udeo dolara je jednostavno superioran u poređenju sa drugim valutama. I to, naravno, predstavlja značajnu opasnost, značajnu pretnju, u slučaju da Sjedinjene Države reše da preduzmu neke neočekivane mere. Sada, kada se očekuje susret predsednika Kine Si Đingpinga i predsednika SAD Donalda Trampa, veoma je važno imati neku perspektivu toga kako se mogu alternativno razvijati platežni sistem, kao i različiti odnosi među zemljama, u slučaju da SAD preduzmu neke neočekivane korake.“\nRusija proteruje dolar i evro\nAnalitičar ocenjuje da je otvaranje predstavništva Centralne banke RF u Kini dobar potez ruskih vlasti.\n„Povećava se uloga juana u međunarodnim transakcijama. Još pre nekoliko godina udeo juana je iznosio 1-2 odsto, a sada premašuje 4-5 odsto. U rusko-kineskim transakcijama, prema podacima iz juna prošle godine udeo ruske rublje iznosio je 3 odsto, a kineskog juana je bio nešto veći i iznosio je 9 odsto. Međutim, otvaranjem predstavništva Centralne banke RF u Kini udeo nacionalnih valuta u transakcijama dveju zemalja bi mogao drastično da poraste. Međutim, najvažnije je da otvaranje predstavništva omogućava Rusiji da ima rezervni kanal za međunarodne transakcije. I to je veoma važno“, zaključio je Podlevski.\nkina, dolar, Rusija, Rusija


AKS ME ANYTHING #5 @ BBR | Nova Iskra\nDizajn inkubator Nova Iskra je u junu 2012. predstavio sasvim novi format besplatnih, multidisciplinarnih stručnih konsultacija namenjenih širokom polju profesionalaca iz domena dizajna, IT-a, preduzetništva i srodnih oblasti. Događaj je osmišljen tako da najviše pomogne onima koji rade na konkretnim projektima i/ili imaju konkretna pitanja iz domena dizajna, arhitekture, startupa, biznisa, art direkcije, komunikacijske strategije, brendinga, pravnih i administrativnih pitanja, intelektualne svojine, oblikovanja, proizvodnih procesa, osnivanja preduzeća i drugih relevantnih tema.\nNova Iskra ovom prilikom ponovo sarađuje sa grupom mladih kreativaca Lege Artists iz Beograda, koji po treći put organizuju Belgrade Behance Reviews u saradnji sa softverskom kompanijom AlsterCloud i marketinškom agencijom SuperDot. Prošlogodišnji događaj je bio jedan od najvećih Behance Reviews eventova na svetu, događaja koji se u istoj nedelji održava u čak 70 zemalja. Centralno dešavanje je Portfolio Reviews - 10 paralelnih radionica iz 10 različitih kreativnih oblasti - dok drugi deo programa obuhvata AKS ME ANYTHING program, predavanje dizajnera Gorana Bajazetova i izložbu izabranih Behance radova.\nPutem online formulara na ovom linku moguće je prijaviti se za 15-minutne konsultacije sa najviše tri različita konsultanta. Konsultacije su posebno namenjene frilenserima i onima koji planiraju ili započinju svoj startap/firmu:\nza polje programiranje mobilnih aplikacija, Android i iOS, UX Dizajn, UI Implementacija\nDetaljnije biografije konsultanata možete pročitati u okviru najave na sajtu Designed.rs\nKao i za sam Portfolio Reviews, za učešće u AKS ME događaju prijavljivanje je obavezno, i to do 05. novembra u 12 h putem linka http://tinyurl.com/AKSMEANYTHING-BBR. Učesnici će do kraja istog dana primiti potvrdu o učešću i tačne termine njihovih konsultacija. Moguće je prijaviti se za 15-minutne konsultacije sa najviše tri različita konsultanta. Učešće u programu je besplatno.


Prezentacija master programa Izgradnja kapaciteta za razvoj javnog sektora\nU prisustvu predstavnika Ministarstva za državnu upravu i lokalnu samoupravu, Ministarstva finansija i Fakulteta organizacionih nauka u Beogradu, na Državnom univerzitetu u Novom Pazaru danas je održana promocija novog master studijskog programa pod nazivom Izgradnja kapaciteta za razvoj javnog sektora.\nNovi studijski program je rezultat međunarodnog projekta FINAC, u koji su u saradnji sa Ministarstvom za državnu upravu i lokalnu samoupravu, pored Državnog univerziteta u Novom Pazaru, uključeni i Univerzitet u Beogradu, Univerzitet u Kragujevcu i nekoliko stranih univerziteta.\nSkup je otvorio rektor Državnog univerziteta prof. dr Miladin Kostić, koji je naglasio da pokretanje novog studijskog programa prati savremene potrebe javnog sektora i da je kadrovsko usavršavanje uslov razvoja javne administracije.\nNa prezentaciji je govorila i rukovodilac projekta prof. dr Slađana Benković, sa Fakulteta organizacionih nauka u Beogradu.\nRečeno je da će studenti koji završe ovaj master program biti osposobljeni za obavljanje najsloženijih poslova u organizacijama javne uprave. Nakon završenog programa student stiče akademsko zvanje – master ekonomista.\nPravo da konkurišu imaju kandidati koji uspunjavaju opšte uslove za upis na studije drugog stepena na Državnom univerzitetu u Novom Pazaru i završen četvorogodišnji studijski program osnovnih akademskih studija iz oblasti prava ili ekonomije. Očekuje se da će interesovanje pokazati, u prvom redu, kandidati koji su već zaposleni u organima državne uprave, lokalnoj samoupravi i javnim preduzećima. Konkurs će biti raspisan u oktobru.\nPromociji su prisustvovali i Milena Vukčević iz Ministarstva za državnu upravu i lokalnu samoupravu i Vesna Jeftić iz Ministarstva finansija.


Podsetimo, reditelj Dragoslav Bokan u izjavi za TV Pink je, komentarišući blokade puteva širom Srbije u subotu, vređao potpresednicu Stranke slobode i pravde Mariniku Tepić na nacionalnoj osnovi. Pored toga, Bokan ju je proglasio za nacionalnog neprijatelja.\nPredsednica Saveta REM Olivera Zekić navela je da je zgorežena izjavom Bokana i da veruje da takav utisak imaju svi ostali članovi Saveta REM-a.\n- Lično sam zgrožena količinom govora mržnje koju je, po svemu sudeći, osoba sa smanjenom uračunljivošću, izrekla u etru. Verujem da takav utisak imaju i svi ostali članovi Savet REM-a. Izveštaj će kao i do sad sačiniti naša Služba za nadzor i analizu, svakako ćemo ga razmatrati, a vidim da se i TV Pink ogradio od Bokanovog nastupa. Verujem da će i REM i Privremeno nadzorno telo za praćenje izbora učiniti sve da obezbede normalnost u javnom prostoru, jer ovakva vrsta poziva na nacionalnu mržnju sigurno nije normalnost, već sve suprotno od toga - rekla je Zekić.\nPovodom uvreda koje je izneo Bokan na televiziji Pink, oglasila se i Ambasada Rumunije u Beogradu.\n- Povodom izjave srpskog reditelja Dragoslava Bokana o rumunskoj manjini u Republici Srbiji, Ambasada Rumunije u Beogradu zauzima sledeći stav:\nRumunija i Srbija su susedne države, u Evropi 21. veka, u kojoj građaninu ne sme da se sudi na osnovu etničke pripadnosti. Istovremeno, ambasada Rumunije izražava žaljenje što je jedna televizijska stanica sa nacionalnom pokrivenošću, prihvatila ovakve izjave bez osude napada na račun etničke pripadnosti jedne osobe - navodi se u saopštenju.


Živković (NS): Opozicija da nastupi zajedno na beogradskim izborima\nBeta 23. maja 2017. 18:05\nPredsednik Nove stranke Zoran Živković izjavio je danas da bi opozicione stranke trebalo da naprave zajednički front za nastup na predstojećim lokalnim izborima u Beogradu.\nŽivković je za Radio televiziju Vojvodine rekao da će opozicija to učiniti „ako ima zrno pameti, dovoljno hrabrosti i znanja da se bori protiv režima“, jer većina gradjana želi da opozicija pobedi na beogradskim izborima.\n„Opozicija bi trebalo da napravi zajednički front i da se na beogradske izbore izadje na najefikasniji način. Mi na njima moramo pobediti, jer to gradjani Beograda žele, ne svi – već većina. To treba da artikuliše jedna ozbiljna opozicija“, rekao je Živković.\nIstakao je da „aktuelni režim neće pasti sam“ i da treba da se radi na tome da se „ova vlast otera u istoriju“, navodeći da je to moguće ako se „počne s Beogradom“.\nOn je kazao da, kada govori o pravljenju zajedničkog fronta opozicije, podrazumeva one stranke koje su „prihvatljive za Novu stranku“, koja kako ističe, nikada nije saradjivala sa vladajućom koalicijom.


Dodik: Objaviti rezultate uvažavajući propisane standarde – Zvornik Danas\nNaslovna/VIJESTI/Politika/Dodik: Objaviti rezultate uvažavajući propisane standarde\nSARAJEVO – Predsjednik Republike Srpske Milorad Dodik izjavio je danas da rezultate popisa stanovništva u BiH treba objaviti uvažavajući propisane standarde da ne bi doživio istu sudbinu kao onaj iz 1991. godine. On smatra da je pozadina neobjavljivanja rezultata popisa želja da se inscenira popis koji nekome odgovara.\n„Želja je da se inscenira popis koji nekome odgovara i da se na silu navuče broj za koji je neko rekao – ževo većina naroda je tuž“, rekao je Dodik novinarima u Doboju.\nOn je ocijenio da to ne znači ništa u političkom sistemu BiH.\n„Taj broj je važan, prije svega, za razne ekonomske pokazatelje, a ne za pravljenje velikih političkih planova ili da bude osnova za centralizaciju zemlje“, rekao je Dodik.\nU Sarajevu je u toku sjednica Centralnog popisnog biroa na kojoj se razmatra jedinstveni program za obradu podataka popisa stanovništva u BiH.\nRok za objavljivanje konačnih rezultata popisa je 1. juli.\nPoštovaću odluku Gradskog odbora SNSD-a\nPredsjednik SNSD-a Milorad Dodik rekao je da nema ništa protiv toga što Gradski odbor SNSD-a u Bijeljini podržava kandidaturu za gradonačelnika člana Pokreta „Uspješna Srpska“ Zlatka Maksimovića i najavio da će konačna odluka o tome biti donesena u subotu na sjednici Gradskog odbora stranke.\n„Ova stranka razgovaraće sa drugim sopstvenim kandidatima za gradonačelnika Bijeljine i mislim da ćemo se okupiti oko zajedničkog prijedloga. Ako to bude dogovor sa gospodinom Maksimovićem ja nemam ništa protiv, poštovaću odluku Gradskog odbora“, rekao je Dodik novinarima u Doboju.\nKomentarišući Maksimovićevo istupanje iz SDS-a, Dodik je rekao da to govori o situaciji u toj političkoj partiji.\nZlatko Maksimović, član Pokreta „Uspješna Srpska“, objavio je danas kandidaturu za gradonačelnika Bijeljine na predstojećim lokalnim izborima.\nMaksimović je izjavio i da je podnio zahtjev za izlazak iz SDS-a, čiji je bio poslanik u Narodnoj skupštini Republike Srpske.\nIzjavu podrške Maksimovićevoj kandidaturi za gradonačelnika Bijeljine, kao kandidatu Pokreta „Uspješna Srpska“, danas su potpisali Savez nezavisnih socijaldemokrata, Demokratski narodni savez, Socijalistička partija, Srpska radikalna stranka, Srpska napredna stranka, Pokret za Semberiju i Partija ujedinjenih penzionera Srpske.\nZlatko Maksimović je, nakon Nenada Stevandića i Darka Banjca, treći nosilac liste SDS-a za izborne jedinice za Narodnu skupštinu Republike Srpske na opštim izborima 2014. godine koji je napustio ovu stranku.\nU Zvorniku izložen Nacrta izmjena i dopuna Prostornog plana RS do 2025. godine\nBiH u brojkama: Milion siromašnih, 525 milionera i 95 multimilionera


OBOREN REKORD – PREKO 60 000 POSJETILACA DOČEKALO NOVU GODINU NA TRGOVIMA U CRNOJ GORI – Radio Herceg Novi\n22. Februar, 2020 8:55 pm\nHomeTurizamOBOREN REKORD – PREKO 60 000 POSJETILACA DOČEKALO NOVU GODINU NA TRGOVIMA U CRNOJ GORI\njan. 04, 2020 at 7:47 am\nOBOREN REKORD – PREKO 60 000 POSJETILACA DOČEKALO NOVU GODINU NA TRGOVIMA U CRNOJ GORI\nprije 2 mjeseca nema komentaraNacionalna turistička organizacija CG\nCrna Gora se i ove godine pozicionirala kao najpopularnija destinacija u regionu za doček Nove godine, zahvaljujući spektakularnim višednevnim programima na gradskim trgovima, atraktivnoj ponudi hotela i zimskih turističkih centara.\nBogat novogodišnji program, sa nizom zabavnih, kulturnih i umjetničkih sadržaja, koji se organizovao u šest gradova, Podgorici, Baru, Budvi, Tivtu, Kotoru i Herceg Novom privukao je preko 60.000 posjetilaca tokom novogodišnje noći, većinom iz zemalja regiona, ali i jedan broj posjetilaca iz Rusije, Francuske, Velike Britanije i drugih evropskih zemalja, saopštavaju iz Nacionalne turističke organizacije.\nRok grupa Neverne Bebe uvela je Herceg Novi u 2020.godinu, a prema procjenama lokalne turističke organizacije Herceg Novog tokom tri dana je u ovom gradu slavilo oko 15.000 posjetilaca.\nZimska bajka u Tivtu započela je još 25. novembra, a posjetioci su osim u klizalištu uživali i u raznovrsnim tematskim sadržajima, božićnim bazarima, koncertima, dječijim predstavama i brojnim drugim aktivnostima. Spektakularan trdonevni program priređen na rivi Pine u Tivtu, prema procjenama lokalne turističke organizacije okupio je oko 40.000 posjetilaca.\nHotelsko turistička privreda i ove godine tokom novogodišnjih praznika bilježi maksimalnu popunjenost kapaciteta kako na primorju tako i na sjeveru. Crnogorski zimski turistički centri, na prvom mjestu Žabljak i Kolašin su tradicionalno posebno atraktivni za doček Nove godine, te se u hotelima koji su pripremili program i ove godine tražilo mjesto više. Zimska sezona je otvorena sredinom decembra, a tokom ove sezone na skijalištima su planirani brojni koncerti, DJ žurke, takmičenja u zimskim sportovima za djecu i odrasle, maskenbali, grudvijade kao i zabavni programi za djecu.\nImajući u vidu dobru popunjenost kapaciteta, kako hotelskih, tako i privatnog smještaja u crnogorskim turističkim centrima tokom praznika, očekuje se da će se i na planu prihoda pozitivan trend iz 2019. koja je bila rekordna kada je u pitanju sektor turizma, nastaviti i u ovoj godini.\nTagovi:Nacionalna turistička organizacija CG


Prvi stepen obezbeđenja za Putina - Politika - Dnevni list Danas\nPočetna » Politika » Prvi stepen obezbeđenja za Putina\n4Piše: Danas Online 14. januara 2019. 13.45\n„Biće zabranjen svaki vid saobraćaja na trasi kretanja Putina, kao i na saobraćajnicama koje se nalaze u neposrednom okruženju. Na snazi će biti i zabrana parkiranja vozila na saobraćajnicama koje se nalaze na trasi kretanja štićene ličnosti“, precizirao je Bogosavac.\nbeograd, srbija, vladimir putinBeograd\nDačić sprema "Kaljinku" za Putina\n14. januara 2019. u 15.06\nPrvi stepen obezbeđenja za Putina,u zemlji najvećih rusofila!-Ko kome ne veruje ovde!?\nBugarski turista kaže:\nProblem su turisti, peto-teto hiljada.\n14. januara 2019. u 16.57\nEvo jedne ideje za mere zastite: Kako bi bilo da doticni uopste ne dolazi u Beograd? Sto ne obavi sve sto treba na aerodromu i cim potpise lepo neka ide. To je najsigurnije za njega, a ne smara gradjane i policiju koja treba da se mrzne po ovom vremenu. Ne znam sto uopste dolazi kada su potrebne tolike mere obezbedjenja da gradjani ne mogu da pridju na 10km. Ako je vec tako, onda ko treba da ga doceka, nek ide na aerodrom (ili kako oni kazu aerodrum) i nek se izljube i slikaju tamo i kud koji (tj. u vazduplohov i dalje svojim putem). Da ne gubi vreme covek, a i svi mi sa njim.\n14. januara 2019. u 17.07\nGde će parkirati autobuse koji će spontano dovoditi pučanstvo da pozdravi druga Petina?


Početna/Web vesti/Šta očekivati u oblasti reklamiranja uz pomoć inflensera u 2020. godini\nReklamiranje uz pomoću influensera je stalno u porastu. Posmatrajući hiljade influensera tokom prethodnih nekoliko godina, može se doći do zaključka da ovi ljudi strateški posesivno održavaju domet bez gubitka autentičnosti i ostaju u verni svom poslu i u skladu sa ciljevima rasta. Brendovi postaju pametniji u dešifrovanju najboljeg pristupa i sklapanja parnerstava koji će doneti dobrobit njihovoj kompaniji.\nU ovoj godini biće bitno na koji način se industrija menja, kako bi se uočili odnosi veze i mogućnosti za uticaj i brendovi koji to podržavaju.\nBudite spremni za diverzifikaciju platformi\nPrema nedavnoj globalnoj studiji koju je Forbes sproveo sa više od 2.500 uticajnih članova, 75% njih je Instagram je rangiralo kao njihovu omiljenu platformu. Instagram je trenutno neosporni lider u marketingu influensera, ali trgovci bi trebali da tragaju za novim platformama, poput Twitch-a i TikTok-a, koje se hvale brzo rastućim bazama korisnika, posebno među mlađom publikom. Ova mobilna video platforma kratke forme već ima više od 500 miliona aktivnih korisnika mesečno.\nŠta možete da uradite: Procenite postojeće i nove platforme koje imaju smisla za vaše poslovanje i potencijal partnerstva sa infulenserima. Prvi korak je da odredite ko je vaša ciljna publika i saznate gde provode vreme na mreži. Tamo treba da odete. Imajte na umu da, kako se nove platforme razvijaju, postoji dodatna šansa da budete vidljivi i da se vaš glas čuje na mestu sa manje gužve.\nManje tradicionalni kandidati mogu da ispune ulogu „uticajnog”\nDefinicija „influencera” danas je šira i raznovrsnija nego ikada, a trgovci su počeli da primećuju da uticaj na društvenim medijima dolaze u svim oblicima i veličinama, od uticaja mega slavnih ličnosti do mikro i nano uticaja sa samo nekoliko hiljada sledbenika.\nŠta možete da uradite: Povežite se sa influenserima koji odjekuju ka vašoj publici. Njihov broj sledbenika nije važan koliko njihova autentičnost, entuzijazam i angažovanost. Pored toga, identifikujete u vašoj ogranizaciji vredne zagovornike koji na društvenim medijima mogu autentično i sa autoritetom da govore o vašem brendu. Zaposleni takođe mogu biti vredan resurs, a isticanje njihove entuzijastične podrške može biti značajno.\nVideo će i dalje dominirati, ali i zvuk postaje važan\nVideo klipovi privlače pažnju ljudi da se uključe putem platformi kao što je Facebook Live, YouTube i IGTV. Očigledno je da je upotreba videa uspešna taktika za mnoge marke i influensere, a taj trend će se verovatno nastaviti, jer video predstavlja 80% celokupnog prometa korisnika na internetu.\nZvuk takođe postaje obećavajuća niša na tržištu. Zagovornici influensera koji koriste zvuk, navode da je stvoren dublji odnos kroz audio format i naročito podkaste. Uzmite u obzir da 26% Amerikanaca (73 miliona ljudi) sluša podkaste mesečno, a 85% slušalaca podkasta sluša veliki deo ili čitavu epizodu.\nŠta možete da uradite: Rad sa podkasting influenserima može vam pružiti divnu platformu za isticanje prednosti, karakteristika i priče o uspehu vaše kompanije. Kada se uključite u ove odnose, pobrinite se da su obostrano korisne. Publika podkastova je odana i oni će moći da osete neiskrenost, i ako vam je cilj samo da plasirate na tržište svoj proizvod, za razliku od pružanja informacija koje im zaista mogu biti korisne.\nPropisi će postati stroži\nUsklađenost je već na prvom mestu kod mnogih trgovaca i influensera i oni nastoje da njihovi napori budu u skladu sa najnovijim vodičima Federalne komisije za trgovinu. Međutim, s obzirom na to da se smernice brzo menjaju i zato što su često stvorene sa mnogo pravnog žargona, teško je biti sigurni da su i vi i infulenseri ažurni i da ih jasno razumeju.\nBrojke će imati još veći prioritet\nBrojke i metrike biće ključna žarišta za 2020. godinu, i to s dobrim razlogom. Očekuje se da će se potrošnja za marketing uticaja povećati na 15 milijardi do 2022. godine u poređenju sa 8 milijardi dolara 2019. godine. Kada se toliko novca uloži, kompanije moraju da razumeju šta dobijaju za svoj novac.\nŠta možete da uradite: Razgovarajte sa trenutnim i potencijalnim uticajnim partnerima i očekujte transparentnost od svake strane. Ako imate cilj ili očekivanja kada je u pitanju doseg, angažman ili ROI, navedite ga, odredite sa partnerima da li je ostvariv, a zatim pomoću uticajnih marketinških platformi pratite generisane podatke da biste podstakli promenu kampanje u realnom vremenu.\nOčekujte da marketing postane svestraniji\nKako marketing uz pomoć influensera sazreva, brendovi traže inovativne načine da iskoriste ovaj marketinški kanal izvan tradicionalnih kampanja za pokretanja proizvoda. Uticajni ljudi mogu da pozajme svoje znanje o društvenim medijima kako bi podržali brendove u strateškom kretanju kroz kanale društvenih mreža.\nPotražite mogućnosti za partnerstvo sa infulenserima na nove i neočekivane načine. Kao primer, influenseri mogu pružiti podršku u upravljanju reputacijom i naporima na generisanju sadržaja. To se ostvaruje prvo, korišćenjem svojih najjačih zagovornika da uravnoteže negativne ili dvosmislene povratne informacije na mreži, a drugo aktivnim ponavljanjem visokokvalitetnog autentičnog sadržaja koji stvaraju i dele. Nova Instagram alatka za brendirane oglase olakšava ovo, tako što im omogućava da promovišu postove influensera putem fidova i priča.\nKako prelazimo u novu godinu, jedno je sigurno: Stvari će se menjati – i to vrlo brzo. Kao i sve ostalo u današnjem svetu što ima veze sa internetom, sve se svodi na to ko drži prste na pulsu influensera i ko je spreman da se okrene i prilagodi trendovima.


Prva Srpska Televizija :: Zanimljivosti :: Nikola, Marko, Luka... Svetlost, zaštitnik ljudi, stana... Da li znate šta znače najpoznatija srpska imena?\n02. 01. 2019. 17:00 >> 16:46\nNikola, Marko, Luka... Svetlost, zaštitnik ljudi, stana... Da li znate šta znače najpoznatija srpska imena?\nPrema podacima Republičkog zavoda za statistiku, sledi lista najpopularnijih muških imena u Srbiji u poslednjih 50-ak godina i njihova značenja. Tako se zove hiljade dečaka, ali ni oni ni roditelji često ne znaju šta staro srpsko ime koje su detetu nadenuli zapravo znači.\nzanimljivosti muška imena imena imena dece srpska imena


Red Snapper ponovo donosi plesni džez u Beograd | Dom omladine Beograda\nUrban BUG :: Magazin :: Urban Beatz :: Red Snapper ponovo donosi plesni džez u Beograd\nPosle senzacionalnog prvog koncertnog predstavljanja na Beogradskom džez festivalu 2009. godine, kad je sala Amerikana bila mala da primi sve zainteresovane, engleska plesna džez-fank grupa Red Snapper vraća se u Dom omladine Beograda, da sa nama proslavi dvadesetu godišnjicu svojeg remek dela - albuma "Prince Blimey" – koji je promenio svetske muzičke tokove godine 1996! Imaćemo prililku da učestvujemo u istorijskom događaju i odlično se zabavimo!\nSredinom devedesetih godina svojim debi albumima muziku su menjali velike grupe Massive Attack, Portishead, Tricky, Bjork, a The Prodigy su postavljali nove granice fuzije elektronske dens muzike sa rokom. Deo ove revolucije u tom trenutku se bili i Red Snapper, čija je debi ploča "Prince Blimey" , insiprisala mnoge grupe širom sveta, uključujući naše najpopularnije underground džez sastave kao što su Fish in oil ili Teleport!\nRed Snapper su danas uticajni sastav sa Ostrva nastao iz višednevnog džemovanja i druženja 1993. u Hamersmitu, London. Osnivačka trojka Ali Friend, Richard Thair i David Ayers eksperimentisala je u domenu fuzije džeza, hip-hopa i brejkbita sa saksofonistom Alanom Ridingom – ovaj rad će ih uskoro odvesti u studio da snime prva tri EP-a, od kojih se "Hot Flush" smatra apsolutnim klasikom kad su u pitanju moderni plesni hitovi! Na taj način su obezbedili ugovor sa ključnom izdavačkom kućom za avangardnu elektroniku, Warp Records – prvi album "Prince Blimey" izašao je 1996. godine i smatra se prekretnicom u savremenoj muzičkoj istoriji. Ovu fantastičnu vizionarsku ploču, od koje kreće moderni miks džeza, fanka i panka, izvešće po prvi put u celosti na koncertu u Beogradu 16.septembra, u Domu omladine Beograda i pokrenuti omiljenu salu Amerikana na ples!\nNošeni zaraznim basom koji poigrava u plesnom ritmu i saksofonom koji donosi uzbudljiv melodije, Red Snapper su napravili novi žanr. Kritika ih smatra pionirima sinteze akustičnih instrumenata i elektronskih ritmova, a remiksi njihovih numera od strane sjajnih umetnika kao što su grupa Garbage, Sabres of Paradise ili Troublefunk, učvršćuju njihovu reputaciju brilijantne klupske atrakcije - osim solo nastupa, često otvaraju koncerte za Massive Attack, Bjork i The Prodigy. Sve bolji prijem kod publike i odlična izdanja kao što su "Reeled and Skinned", "Making Bones", "Our Aim Is To Satisfy", dovode do nastupa na najvećim festivalima, ali i do zasićenja turnejama, te se bend privremeno rastaje 2002, da bi se originalni članovi posvetili solo projektima. Ponovo se okupljaju 2007. godine i snimaju uspeli povratnički album "Pale Blue Dot", unoseći u svoju jedistvenu fuziju elemente afrobita, surf muzike i rokabilija, predstavljajući novog člana benda, Toma Challengera. Najsvežiji projekat – "Hyena" (2014, Lo Recordings) – doživeo je sjajne kritike zbog svoje beskompromisnosti, a sastav nastavlja neumorno da snima i nastupa širom sveta, za vernu publiku koja zna šta je dobra klupska zabava, rasutu od Japana preko Istočne Evrope do Južne Amerike! Poslednjih godinu dana su na uspešnoj svetskoj turneji, izvodeći svoj najslavniji album, "Prince Blimey", na zahtev mnogobrojnih fanova širom planete!


Dodik: Tražili smo stav da bi napad na ma koju srpsku zajednicu, pogotovo na RS bio - napad na Srbiju - Sve o Srpskoj\nDodik: Tražili smo stav da bi napad na ma koju srpsku zajednicu, pogotovo na RS bio – napad na Srbiju\n„AKO SDA NE POVUČE DEKLARACIOJU – SRPSKA NEMA PRAVO DA BUDE NEOPREZNA I NAIVNA“\n„Međunarodni faktor je obezbijedio da na prostoru Federacije BiH ostane šest fabrika naoružanja i municije, a u Republici Srpskoj nijedna. Na različite načine pokušava organizovati i određena vojna struktura, a još se vraćaju ratnici iz Sirije koji su se borili na strani Islamske države. Sve to, zajedno sa porukama deklaracije SDA, ugrožava osjećaj stabilnosti“\n„Od Srbije smo tražili da nam pomogne, u situaciji da to budepotrebno, sa stanovišta osposobljavanja naših bezbjednosnih jedinica jer ne treba biti naivan“\nDodik je rekao da su na današnjem sastanku informisali predsjednika Srbije Aleksandra Vučića i premijera Anu Brnabić, nastojeći da se obezbijedi saglasnost o pitanju eventualne podrške Srbije u odbrani Republike Srpske.\n„Mi smo tražili, ja sam tražio od predsjednika i ranije, da se jasno pošalje poruka da je bilo koji napad na bilo koju srpsku zajednicu, a pogotovo Republiku Srpsku i napad na Srbiju“, rekao je Dodik na konferenciji za novinare u Beogradu, poslije sastanka sa Vučićem i predstavnicima parlamentarnih stranaka iz Republike Srpske.\nOn je napomenuo da je međunarodni faktor obezbijedio da na prostoru Federacije BiH ostane šest fabrika naoružanja i municije, a u Republici Srpskoj nijedna, da se na različite načine pokušava organizovati određena vojna struktura, kao i da se vraćaju ratnici iz Sirije koji su se borili na strani Islamske države, te da sve to, zajedno sa porukama deklaracije, ugrožava osjećaj stabilnosti.\n„Od Srbije smo tražili da nam pomogne, u situaciji da je to potrebno, sa stanovišta osposobljavanja naših bezbjednosnih jedinica jer ne treba biti naivan“, rekao je Dodik.\n„Njihov trajni cilj je da nema ni Srba ni Republike Srpske. Oni žele BiH za sebe, u kojoj nema srpskog jezika, u kojoj će se osvetiti Srbima, ne samo ovdje već i u Srbiji“, istakao je Dodik.\n„Mi smo tako razumjeli i pokušavamo da u Republici Srpskoj izgradimo politički konsenzus kako bismo dali jasan odgovor. Taj odgovor mora da bude snažan i jedinstven u pogledu odnosa prema bilo kakvoj mogućnosti da se ta opredjeljenja pokušaju realizovati“, rekao je Dodik i dodao da su ta opredjeljnja od ranije poznata, a imaju i podršku stranaca.\n„Ići ćemo na Narodnu skupštinu, donijećemo odluku, predložićemo odluku da bilo kakav pokušaj realizacije ovih dokumenata traži aktivaciju naših prava na samoopredjeljenje do otcjepljenja. Mislim da je to nešto što treba da uradimo“, istakao je Dodik.\nTo bi, kaže Dodik, podrazumijevalo da SDA kao najvažnija politička partija kod Bošnjaka morala da povuče sva ta dokumenta, te da, ukoliko to ne bude tako, Srpska nema pravo da bude neoprezna i naivna.\n„Uvijek kad smo bili naivni i kada nismo računali na naše države, uvijek smo stradali i bili pobijeni i to ne treba da dozvolimo u ovom vremenu“, rekao je Dodik.\nTagoviMilorad Dodik SDA Srbi Srbija


Upravni odbor KK Bosna smijenio Lerića i stručni štab - SportSport.ba\nZbog nepojavljivanja na treningu\nNakon dosta problema unutar samog kluba, te nakon ostavke direktora, KK Bosna je ostala i bez kompletnog stručnog štaba.\nKao glavni razlog ove odluke navodi se nepojavljivanje trenera i stručnog štaba na treningu u koji je trebao biti održan u utorak. Upravo je stručni štab zajedno sa igračima, ali i predsjednikom UO KK Bosna BH Telecom Fuadom Bajraktarevićem, nedavno u svojim zahtjevima tražio smjenu Upravnog odbora i menadžmenta, odnosno, direktora kluba.\nPrema pisanju Dnevnog avaza ekipu Bosne mogao bi preuzeti Predrag Radan, nekadašnji igrač sarajevskog tima. Ko god stigao na kormilo KK Bosne, biće treći trener na klupi nekadašnjeg prvaka Evrope u 2014. godini.


Akcija čišćenje Bačkotopolskog jezera: “Smeće u vreće!”\nObjavljeno u april 24, 2018\nAktivisti i članovi Ekološkog udruženja ribolovaca, povodom Dana planete zemlje, 22. aprila organizovali su čišćenje i uređenje zapuštene obale Bačkotopolskog jezera i to: južno od mosta do Bećer doline.\nJavni poziv za javne radove u Bačkoj Topoli\nObjavljeno u april 6, 2018\nOpština Bačka Topola objavila je Javni poziv za organizovanje sprovođenja javnih radova u 2018. godini u opštini Bačka Topola.\nObjavljeno u mart 20, 2018\nPredsednica Vlade Republike Srbije Ana Brnabić otvorila je danas, u mestu Krivaja pored Bačke Topole, prvu digitalnu farmu u Srbiji i regionu, koja predstavlja jedinstveni prostor na kojem se u pravom proizvodnom okruženju, na njivi, primenjuju najsavremenije tehnologije i mehanizacija.\nPremijerka Srbije otvoriće prvu Digitalnu farmu u Srbiji (VIDEO)\nObjavljeno u mart 19, 2018\nPredsednica Vlade Republike Srbije Ana Brnabić otvoriće prvu Digitalnu farmu u Srbiji i regionu, u mestu Krivaja pored Bačke Topole, u utorak, 20. marta, u 12 časova.


Posjeta goraždanskim deminerima na lokaciji Račići\nPredstavnici Kantonalne uprave civilne zaštite BPK-a Goražde i Općine Foča FBiH obišli su 17.07.2019. godine radove na deminerskom radilištu, lokacija Račići – Osnovna škola (područje općine Foča FBiH).\nRadove na ovom radilištu izvodi deminerski tim Goražde „B“ FUCZ-e.\nVođa radilišta Kemal Adžem ih je informisao da deminerski radovi teku predviđenom dinamikom i bez posebnih problema. Ukupna površina ovog projekta iznosi 11.343 m2 i radi se metodom čišćenja maunelno, pregama (psi za deminiranje,) a biće uključen i mašinski tim FCUZ-e.\nDirektor KUCZ – e Goražde Ramo Živojević se zahvalio svim pripradnicima deminerskog tima Goražde „B“ na dosad urađenom, te im zaželio sreću u budućem radu.\nDeminerski tim Goražde „B“ već dvije decenije vrši deminiranje na području BPK-a Goražde i dao je nemjerljiv doprinos postizanju sigurnijeg okruženja i smanjenju opasnosti od mina na području BPK-a Goražde.


Radovi srpskih umetnika na čuvenom peterburškom porcelanu (foto) - Sputnjik Srbija\n14:12 14 Oktobar 2019\n21:05 10.04.2019 Preuzmite kraći link\nOva fabrika postoji već 275 godina, a njeni proizvodi su neraskidivo vezani za istoriju Rusije. Porcelan ove fabrike se nalazi u kolekcijama velikih muzeja širom sveta i kolekcijama kolekcionara, a može se kupiti i u Srbiji.\n„Imamo veoma dobru saradnju sa Srbijom, sa našim dilerom i ta saradnja se i dalje razvija. Veoma nam je drago što su proizvodi naše fabrike dobro prihvaćeni u Srbiji i Beogradu, gde je nedavno otvorena i prodavnica“, rekla je za Sputnjik generalna direktorka Imperatorske fabrike porcelana Tatjana Tilevič.\nDetalj iz imperatorske fabrike porcelana u Sankt Peterburgu\nOna dodaje da je saradnja sa Srbijom započeta pre nekoliko godina, ali da postoji ideja da se ta saradnja i proširi.\n„Bilo bi nam veoma drago ako bismo se sa Vladom Srbije i nadležnima za spoljne poslove dogovorili o održavanju zajedničke izložbe i stvaranju zajedničke, interesantne kolekcije sa srpskim umetnicima“, naglasila je direktorka.\nImperatorska fabrika je jedinstven proizvođač luksuznog porcelana sa veoma dugom tradicijom.\n„Fabriku je osnovala 1744. godine Jelisaveta Petrovna, ćerka Petra Velikog i Katarine Prve i od tada fabrika nikad nije zatvarana. Prvobitno je pripadala dinastiji Romanov, a onda je u sovjetsko doba pravila servise za ručavanje za Kremlj i goste Kremlja, goste Moskve i za ceo Sovjetski Savez. Danas uspešno radimo, proizvodimo setove za čaj i kafu, servise za ručavanje, vaze, ukrasne predmete, a takođe pravimo kolekcionarski dizajnerski porcelan“, rekla je Tilevičeva.\nFabrika je na Arktičkom forumu u Sankt Peterburgu predstavila novu kolekciju posvećenu Arktiku. Izložene su ukrasne vaze, tanjiri i figure u obliku belog medveda, simbola Arktika.\n„Sve ovo su napravili umetnici fabrike i posvećeno je ruskom Severu. Prikazali su i bele medvede i ledene pokrivače i osvajanje Severa i severne prirode. Veoma smo zadovoljni što su ovi proizvodi prikazani na Arktičkom forumu“, rekla je Tilevičeva.\nporcelan, umetnici, Rusija, Srbija\n14:11Vučićeva poruka taksistima pred protest


Gde su naslednici? Karadžić do daljeg na čelu FSS - Domaći fudbal, Fudbal, Top News\nGde su naslednici? Karadžić do daljeg na čelu FSS\nAleksandar Milosavljević 18.12.2013., 13:28\nZakoračili smo uveliko u drugu polovinu decembra meseca, a u Fudbalskom savezu Srbije nema naznaka da će biti obavljene najavljene personalne promene.\nPodsećanja radi, ukoliko nekim ludim slučajem niste pratili vesti u prethodnih pet meseci, predsednik FSS Tomislav Karadžić je još tokom leta najavio je da će ovog meseca otići sa funkcije.\nTako je Karadžić smirio uzavrele strasti u srpskom fudbalu nakon nekoliko loših sudijskih odluka na početku nacionanog šampionata koje su za posledicu imale lavinu nezadovoljstva. Pritisak na Karadžića najviše je vršila Crvena zvezda, a potom su joj se priključili još neki klubovi, kao naprimer OFK Beograd na čelu sa prvim čovekom Zvezdanom Terzićem.\nMeđutim kao se približavao decembar, gotovo po istom scenariju, sudijske greške bile su inicijalna kapisla za podsećanje da je Karadžić najavio odlazak. To ni sam predsednik Saveza nije zabravio, pa je čak izvadio i kandidata za naslednika u vidu skoro penzionisanog Dejana Stankovića.\nKonsenzus postignut, ‘večiti’ prhvataju Stankovića kao rešenje i onda potpuni zaokret – Stanković odustaje, a Karadžić barem privremeno odlučuje da ostane. Iz ove perpsketive prvi čovek srpskog fudbala maestralnim manevrom iznenadio je sve koji su priželjkivali njegov odlazak. I tako smo stigli u današnje vreme.\n„Pitanje predsednika j e otovoreno, a ja ći biti srećan ukoliko se pojavi još neko sem Dejana Stankovića. Ukoliko se to ne desi do februara, ne idem sve dok ne nađemo pravo rešenje. To mora da bude mlađi čovek i neophodno je ispoštovati proceduru.“ kazao je Karadžić gostijući na SOS kanalu.\nDoduše prema njegovim rečima Stanković zbog licemerja i lažne podrške pojedinaca nije hteo da se upusti u ovu avanturu, ali čije je licemerje u pitanju, te ko je dao lažnu podršku ostaje za sada tajna.\nI da se razumemo, nije Karadžić nikoga slagao, niti je prešao preko date reči, jer jednostavno u ovom trenutku niko nema kandidata koji bi ga zamenio. Stanković je ‘odustao’ i to je u redu, ali postavlja se pitanje zbog čega klubovi nisu izašli sa svojim kandidatom?\nRealno gledano iz redova onih koji se zalažu za Karadžićev odlazak nijedan predlog za njegovog naslednika nije stigao, što je svojevrsni presedan, jer zalagati se za promene, a ne nuditi adekvatno rešenje ustvari je bacanje prašine u oči javnosti. Špekulacije o Džajiću, Terziću ili nekom trećem ostale su samo to – špekulacije, mada je Džajić odbio mogućnost da napusti Crvenu zvezdu u trenutku kada je klub u problemima.\nOčigledno je i da Karadžić ima problema da ubedi Zorana Lakovića da preuzme predsedničku funkciju, iako je nekoliko puta pominjao kako bi to bilo idealno rešenje (što možda zaista i jeste), ali iz nekog razloga gensek Saveza za to u ovom momentu nije spreman.\nIpak, najviše zabrinjava činjenica da u srpskom fudbalu ni na prste jedne ruke ne mogu da se nabroje kvalitetni ljudi koji bi mogli da obavljaju funkciju predsednika Saveza, odnosno, ako ih ima, oni taj posao ne žele, što opet govori o situaciju u kojoj se domaći fudbal nalazi.\nDolazimo, po redosledu stvari i do zaključka. Svidelo se to nekome ili ne, fudbalska Srbija u ovom trenutku nije u stanju da ponudi kandidata koji bi zamenio Tomislava Karadžića i sve dok se taj kandidat ne pojavi biće potpuno bespredmetno raspravljati o personalnim promenama u FSS.\nTakođe fudbalske strukture koje se zalažu za odlazak Karadžića trebalo bi da punude svoje rešenje ili da odustanu od insisitranja za smenom, jer ovako imamo situaciju da predsednik sam sebi traži zamenu što a priori skida odgovornost upravo sa onih koji se navodno zalažu za promene u srpskoj kući fudbala, a takav pristup je zapravo traženje alibija za neko vreme koje je pred nama.\nPrethodna vest Riberi: Bio bih siromašan i nezaposlen bez fudbala\nSledeća vest Arsenal traži Kostu da im pomogne u osvajanju titule\nRiberi: Bio bih siromašan i nezaposlen bez fudbala\nArsenal traži Kostu da im pomogne u osvajanju titule


Mačevaoci u našoj školi, 12. decembar 2015, Šabac\nNaša škola uspostavila je saradnju sa još jednim sportskim klubom – Mačevalačkim klubom “Cerski junaci 1914”. Čast nam je što smo ugostili predstavnika ovog novoformiranog kluba, generalnog sekretara Jovana Jezdimirovića, kao i goste iz Beograda: državnog prvaka u sa\nPoseta školi Alfabet, 11. novembar 2015, Novi Sad\nKada škole imaju slogane ‘Premier – više od škole’ i ‘Alfabet – škola koja se voli’, može da se nasluti da imaju slične pristupe poslu, energije koje se podudaraju i ideje koje se umnožavaju. Tada se i poznanstva lako pretoče u prijateljstva, a sara\nPre nekoliko godina, pokrenuli smo serijal radionica pod nazivom `Differences connect` za koji smo dobili podrsku desetak ambasada. Cilj je da djacima predstavimo obicaje i praznike u zemljama sirom sveta, pa tako u nasoj skoli obelezavamo Dan Indije, slavimo rodjendan japanskog cara,\nEvropski dan jezika, 26. septembar 2015, Šabac\nPromovisali smo učenje jezika; predstavili razne države, gradove, znamenitosti, kulture, zanimljivosti; družili se, razmenjivali razglednice, ali povrh svega – bili smo angažovani oko zajedničkog cilja: da prodajom svojih kreativnih razglednica sakupimo što više novca za pomoć D\nPoseta Skouras kampu, septembar 2015, Halkidiki\nŠkola stranih jezika Premier uvek misli na svoje đake! Pored svakodnevnog truda da im časove tokom čitave godine učinimo što zabavnijim i kreativnijim, odlučili smo da stečeno znanje upotrebimo i tokom leta na najbolji način – družeći se sa vršnjacima iz drugih zemalja! Profesor\nSaradnja sa sportskim klubovima, septembar 2015, Šabac\nPod sloganom “Razgibaj klikere, razvijaj mišiće”, ove školske godine pokrenuli smo saradnju sa mnogim sportskim klubovima sa ciljem da podstaknemo mališane da se aktivno bave fizičkom aktivnošću. Među klubovima koji su se odazvali našem pozivu su: Fudbalski klub OFK Šabac\nUpis u Premieru, spetembar 2015. Šabac\nUPIS U TOKU! Prijavite se za neki od naših kurseva i pozvaćemo Vas na javni čas i prezentaciju: englesko zabavište za decu od 3-6 godina engleski i nemački za osnovce i srednjoškolce engleski, nemački, španski, francuski, italijanski, japanski, norveški za odrasle


::: ekapija - Šećerane "Crvenka" i "Šajkaška" zakazale vanredne skupštine akcionara za 28. jun :::\nŠećerane "Crvenka" i "Šajkaška" zakazale vanredne skupštine akcionara za 28. jun Četvrtak, 07. 06. 2012.|10:12 | Izvor: Sinteza Invest Group Šećerane "Crvenka" i "Šajkaška" koje posluju pod kontrolom grčke kompanije "Hellenic Sugar" zakazale su vanrednu skupštinu akcionara na kojoj će centralna tačka dnevnog reda biti donošenje odluke o raspolaganju imovine velike vrednosti (sklapanje ugovora o jemstvu i kreditu).\nVanredne skupštine ovih kompanija biće održane 28. juna, a akcionari prema Zakonu o privrednim društvima imaju pravo na otkup akcija po najvišoj od tri ponuđene vrednosti (tržišna, knjigovodstvena i procenjena).\nProcenjena vrednost akcija "Crvenke" iznosi 11.474,6 dinara, dok je procenjena vrednost akcija Šajkaške 5.633,9 dinara.\nOve informacije dovele su do snažne tražnje za akcijama ovih kompanija na trgovanju u sredu (6. juna 2012. godine), te je "Šajkaška" skočila maksimalnih 20% na 2.400 dinara, dok se "Crvenka" zadržala na ceni od 5.500 dinara usled nepostojanja makar jedne akcije na strani ponude.\nKao i prošle godine, ove kompanije će akcionarima na ime dividende isplatiti veći deo prošlogodišnje dobiti. Tako će akcionarima "Crvenke" pripasti skoro 1 milijarda dinara, a akcionarima "Šajkaške" 385,5 miliona dinara.


Džaferi: Makedonija i Srbija imaju zajedničke ciljeve – NovostiDana.rs\n„Makedonija i Srbija imaju zajedničke ciljeve u spoljnoj politici, u smislu evrointegracija. U tom kontekstu izražena je spremnost obe strane da jedna drugoj pomognu u naporima za približavanje EU i u razmeni iskustva, imajući u vidu da je Srbija već u procesu otvaranja pregovaračkih poglavlja i u tom smislu je svaka saradnja od pomoći“, rekao je Džaferi u intervjuu agenciji Beta.\nPredsednik makedonskog parlamenta je rekao da je „svakako zadovoljan“ posetom Beogradu i dodao da je sa zvaničnicima Srbije „u otvorenoj i prijateljskoj atmosferi“ razgovarao o pitanjima koja se, kako je kazao, tiču obe strane.\nNa pitanje da li ima otvorenih pitanja izmedju Srbije i Makedonije, Džaferi je rekao da se „po postupcima ne može se reći da nema otvorenih pitanja“, naročito u kontekstu pozicije crkava u obe države.\n„Ta debata aktuelna je u smislu autokefalnosti Makedonske pravoslavne crkve. Obe crkve su u procesu pregovora u cilju pronalaženja rešenja“, izjavio je predsednik Sobranja Makedonije.\nDodao je da političari „samo ohrabruju crkvene velikodostojnike da nastave dijalog“ jer je to način za ponalaženje rešenja.\nKomentarišući odluku Skoplja da prizna nezavisnost Kosova, iako je Srbija priznala Makedoniju pod njenim ustavnim imenom, Džaferi je istakao da je Makedonija uradila „ono što je bilo najneophodnije i najcelishodnije“ u okviru „regionalnih i medjunardonih dogadjaja“.\n„Odnos Makedonije prema Kosovu je odnos u smislu celokupnih regionalnih i širih odnosa. Makedonija je, kada je u pitanju odnos prema Prištini, uradila ono što je bilo najneophodnije i najcelishodnije u okviru svih dogadjaja regionalnih, ali i šire medjunarodnih, globalnih dogadjaja“, rekao je Džaferi za agenciju Beta.\nDžaferi je rekao i da Makedonija podržava napore Beograda i Prištine da dodju do odgovarajućeg rešenja za dobrobit gradjana obe strane.\n„Računamo da će Grčka imati razumevanje i da neće sprečavati odredjivanje datuma za početak pristupnih pregovora jer to ne znači članstvo u EU i ostavlja se mogućnost da se produže razgovori za pronalaženje rešenja za ime“, kazao je on.\nNa pitanje da li veruje da će Grčka pristati na predlog imena „Republika Ilindenska Makedonija“, predsednik Sobranja je kazao da su obe vlade predočile mogući predlog za rešenje.\n„Sa samita (EU-Zapadni Balkan) u Sofiji je saopšteno da su se principijelno usaglasili s imenom. Konačno rešenje biće kada to saopšti medijator UN u sporu Makedonije i Grčke oko imena Metju Nimic, imajući u vidu da su u toku pripreme za produženje pregovora na nivou ministara spoljnih poslova u Njujorku“, rekao je Džaferi.\nKada je u pitanju Zakon o jeziku u Makedoniji, predsednik makedonskog parlamenta je kazao da predsednik Makedonije Djordje Ivanov „odlukom da ne potpiše taj zakon ulazi u anale kršenja ustavnih odredbi“ i time, kako je kazao, „nezakonski i protivno Ustavu postaje deo zakonodavne vlasti za šta, nikakvim propisima, nema nadležnosti“.\n„Parlament će realizovati volju većine“, dodao je Džaferi.\n„Imajući u vidu da je u našem sistemu striktna podela vlasti, u tom smislu ja kao predsednik parlamenta ne bih želeo da komentarišem jer bi to bilo mešanje zakonodnavne u odluke sudske vlasti“, izjavio je Džaferi.\nGruevski je danas osudjen na dve godine zatvora zbog nezakonite nabavke luksuznog blindiranog „mercedesa“. To je prva presuda protiv Gruevskog u ukupno pet procesa koje pred krivičnim sudom u Skoplju vodi Specijalno tužilaštvo za prisluškivane razgovore.


Novi letovi sa beogradskog aerodroma | SEEbiz.eu\nObjavljeno: 11.01.2016 / 11:41\nBEOGRAD - Poljska nacionalna avio-kompanija LOT ponovo je uspostavila redovne letove između Beograda i Varšave, a letovi će se tokom zimske sezone obavljati četiri puta nedeljno, saopštio je danas Aerodrom Nikola Tesla.\nPutnike će prevoziti avioni tipa Embraer E-170 ili Embraer E-175, čiji je kapacitet između 70 i 82 putnika, a dodaje se da tokom zimske sezone na liniji između Beograda i Varšave četiri puta nedeljno saobraća i nacionalna avio-kompanija Air Serbia.\nTakođe, ruska avio-kompanija Ural Erlajns uspostavila je nedeljne letove između Beograda i moskovskog aerodroma Domodedovo, a letovi će se od 20. januara tokom zimske sezone obavljati dva puta nedeljno, sredom i nedeljom, a putnike će prevoziti avioni tipa Airbus A321, kapaciteta 220 putnika.\nUral Erlajns treća je avio-kompanija koja povezuje Beograd i Moskvu, pored avio-kompanija Air Serbia i Aeroflot, koje obavljaju redovan saobraćaj ka aerodromu Šeremetjevo.\nSa Aerodroma Nikola Tesla Beograd tokom zimske sezone saobraća ukupno 27 avio-kompanija ka 57 destinacija u redovnom putničkom i robnom avio-saobraćaju, navodi se u saopštenju.\nTagovi: Aerodrom Nikola Tesla, LOT, Ural Airlines\nLONDON - Mnogi koji ne mogu zamisliti život bez putovanja bili su prisiljeni odgoditi svoje planove putovanja za neka bolja vremena.


Milosavljević: Prirodno da Srpska lista konsultuje Beograd - Srpska lista\nMilosavljević: Prirodno da Srpska lista konsultuje Beograd\njul 27, 2017 | Novosti |\nPoslanik Srpske liste Saša Milosavljević izjavio da je konsultativna uloga Beograda sa Srpskom listom u trenutnoj situaciji prirodna.\n„Srpska lista je u kosovskom parlamentu predstavnik srpskog naroda i sasvim je prirodno da imamo konsultacije sa Beogradom. Ne vidim ništa loše u tome“, rekao je novinarima Milosavljević posle današnje registracije poslanika u Skupštini Kosova.\nOn je rekao da su se danas poslanici Srpske liste registrovali u kosovskom parlamentu i najavio da će 3. avgusta Srpska učestvovati u radu konstitutivne sednice Skupštine Kosova.\nMilosavljević, koji je na poslednjim parlamentarnim izborima imao najviše glasova od svih srpskih kandidata, rekao je da Srpska lista još nije odlučila da li će na konstitutivnoj sednici glasati za Kadrija Veseljija koji je kandidat za predsednika Skupštine Kosova.\n„Ovih dana imaćemo sastanke na kojima ćemo doneti stav da li ćemo glasati za predsednika Skupštine. U narednom periodu očekujemo razgovore oko pitanja formiranja Vlade. Do sada nismo imali nikakve sastanke niti smo se bilo sa kim dogovorali“, rekao je Milosavljević.\nOn je dodao da će Srpska, kada bude razgovarala sa budućim mandatarom, razgovarati i o svojim uslovima, pa ako ti uslovi budu prihvaćeni, da se nada da će tada biti postignut i konkretam dogovor.\nUpitan sa kojim dokumentima su se poslanici Srpske registrovali, Milosavljević je odgovorio da se on registrovao sa kosovskom ličnom kartom, a da nije video sa kojim su se dokumentima registrovale ostale kolege.\nPreviousRakić: Srpsku listu ne interesuju funkcije već bolji život građana\nNextSrpska lista najoštrije osuđuje najnoviji incident


TC-ANALIZA: "Internacionalne" fudbalske reprezentacije - da ili ne?\nJoš su taze utisci sa minulog Svetskog prvenstva u fudbalu, održanog u Rusiji a koje je po mnogo čemu bilo jedinstveno. Od vrhunske organizacije, sunovrata favorita, bledih partija najvećih zvezda do velikih rezultatskih iznenađenja. Jedan trend u savremenom sportu, a posebno fudbalu kao najpopularnijem među sportovima, nastavio se i na ovom Mundijalu ali je došao do izražaja, možda i više nego ikada.\nU polufinalu Mundijala igrale su četiri evropske reprezentacije, Francuska, Belgija, Engleska i Hrvatska, što je pokazalo iznenađujuće jaku dominaciju evropljana. Kada kažemo "evropljana" mislimo na evropske reprezentacije ili evropske države. Međutim, da li se, osim Hrvatske, ostale tri reprezentacije, mogu svrstati u evropske u punom značenju te reči, to je već teško pitanje a odgovor još složeniji. Ako pogledamo sastav timova Engleske i posebno, Belgije i Franciske, vidimo da se radi o pravim "legijama stranaca", velikoj većini tamnoputih igrača, koju vuku poreklo sa afričkog kontinenta. Sa druge strane, Hrvatska je nastupila sa 90% igrača koji su rođeni u Hrvatskoj, neki od njih u susednoj Bosni i Rakitić u dijaspori. Tako uspeh zemlje od četiri ipo miliona stanovnika dobija još više na značaju.\nČitajte: TC-ANALIZA: Zašto je Hrvatska fudbalska sila?\nSvedoci smo velikih migracionih kretnji širom sveta, a posebno se to odnosi na Evropu u koju svakodnevno dolazi veliki broj afričkih i azijskih migranata. Dešavalo se to i ranije, poslednje 2-3 decenije. Rezultat toga je veliki broj fudbalera u Evropi koji svoje poreklo vode sa drugih kontinenata. Neki od njih su došli u Evropu a nekima su to učinili roditelji pa su oni rođeni u nekim od, prvenstveno, zapadnoevropskih država. Primera radi, od 23 igrača francuske reprezentacije koja se popela na krov sveta, njih 17 je afričkog porekla i deca su migranata. Slično je i sa reprezentacijom Belgije, Engleske ali i mnogih drugih.\nNaravno, verovatno će se svi složiti sa tim da, npr., tamnoputi igrač može da igra za bilo koju reprezentaciju u Evropi ako je u njoj rođen, živi tu, tu je gradio svoju karijeru i deo je tog društva, države pa i nacije. Međutim,, mnogi će reći i da je rezultat postao jedini vredan i da je nacionalnost u drugom planu kada je uspeh tima upitanju. I da se mnogi nacionalni savezi odlučuju da angažuju "strane" igrače i ponašaju se kao klubovi, kako bi se predstavila kao uspešne u samom takmičenju, i da do tog cilja ne biraju sredstva.\nNeki pak smatraju, da je angažovanje "stranaca" privilegija pogatih, pre svega zapadnoevropskih zemalja. Te zemlje imaju veći broj stranih fudbalera u svojim ligama ali i više novca koji igra veliku ulogu pri "ubeđivanju" takvih igrača da npr, dres Kosova zamene dresom Švajcarske, koliko god to neko negirao.\nČitajte: TC-ANALIZA: Sistemski razvoj fudbala u Kini\nSa druge strane neke tradicionalne zemlje, verovatno nikada nebi "angažovala strance" čak i kada bi im se ukazala prilika, npr., slovenske zemlje, Čeka, Slovačka, Belorusija a verovatno i Srbija. Sa druge strane, neke su možda i primorane na to, bez obzira da li je javnost za ili protiv a primer za to je Nemačka, koja do početka 90-ih nije imala takve slučajve a onda je od 1998. do 2018. u dresu Nemačke nastupalo 24 ”naturalizovana Nemca”. Svedoci smo koliko su nemački navijači često protiv toga, ili koriste svaku priliku da skrenu pažnju na to, a poslednji primer je Ozil, turčin koji je ostavio veliki trag u dresu pancera a napustio je reprezentaciju na poseban, rekli bi se naslavan, način.\nZamislite samo reprezentaciju Švajcarske, u kojoj intoniranje himne sluša samo tri švajcarca od 11 koji stoje u redu, pred utakmicu evropskog prvenstva pre dve godine. Dve godine kasnije, na svetskom prvenstvu od 23 prijavljena igrača, domaći igrači su činili 37% dok su ostalih 63% činili igrači drugih nacionalnosti, pre svega albanci 17% (6 igrača).\nDa li možete, npr, da zamislite sastav reprezentacije Albanije ako bi za nju igrali svi albanci koji nastupaju za Kosovo ili zapadnoevropske reprezentacije, poput Švajcarske. Bio bi to tim koji bi bio redovni učesnik dva velika takmičenja. Još moćniji tim imala bi reprezentacija Bosne i Hercegovine, ako bi za nju igrali Ibrahimović i svi “bosanci” koji nastupaju za reprezentacije od Australije i Kanade do nekih evropskih zemanja. Ali to nije sve, u reprezentacijama Srbije, Hrvatske i Slovenije nastupa više od 10 igrača koji su rođeni u Bosni. Trebalo bi računati i njih.\nĆitajte: TC-ANALIZA: Gde su rođeni najbolji igrači ex-YU reprezentacija?\nIako Rusija ima veliki broj migranata i različitih nacionalnih manjina, u ruskim reprezentacijama je gotovo nemoguće naći uzmekistance, tačikistance, kirgize ili moldavce. Rusi ljubomorno čuvaju nacionalni kult svoje reprezentacije a učešće velikog broja stranaca u nacionalnim timovima karakterišu kao znak slabosti zapadnoevropskih nacija.\nIma i drugačijih primera nacija koje imaju jak kult reprezentacije i to dokazuju i na ovom primeru. Npr., u sastavu Maroka koji je nastupao na minulom svetskom prvenstvu, od 23 igrača njih, čak, 17 je rođeno u Evropi. Svi oni su izabrali da igraju za Maroko a ne za reprezentacije zemalja gde su rođeni. Sličan primer je i Tunis koji je u sastavu imao 11 rođenih u Evropi.\nNa EURO 2016., da su mogli da nastupaju samo igrači rođeni u zemlji za koji nastupaju, šest reprezentacija koje su bile učesnici nebi imali dovoljan broj igrača za startnu postavu, a Francuska i Engleska imale bi samo golmana i još po pet igrača.\nNa kraju, jedna zanimljivost… Naime, na narednom Evropskom prvenstvu, koje će se igrati 2020. godine, veoma je moguće da se desi to, da od svih reprezentacija koje budu nastupile na takmičenju, najviše svojih igrača ima Kamerun. Nećemo vas potsećati da je to afrička država i da nema pravo nastupa na EURO.


Britanski "Gardijan" tvrdi: SRBIJA tiho... | Skandalozno\nBritanski “Gardijan” tvrdi: SRBIJA tiho deportovala grupu RUSA osumnjičenih da su umešani u pokušaj puča u CRNOJ GORI\nSrbija je tiho deportovala grupu Rusa osumnjičenih da su umešani u pokušaj puča u Crnoj Gori, tvrdi Gardijan, navodeći da je potom usledilo izvinjenje sekretara ruskog Saveta za bezbednost Nikolaja Patruševa u Beogradu. Portparolka ruskog Ministarstva inostranih poslova Rusije Marija Zaharova okarakterisala je međutim ovaj tekst kao provokaciju.\nKako navodi “Gardijan“, to je poslednji obrt u nizu događaja kojima su “očigledno bili ugroeni životi dvojice evropskih premijera”. Britanski list navodi da je plan bio da učesnici obuku policijske uniforme, upadnu u crnogorski parlament u Podgorici i ubiju premijera Mila Đukanovića, kao i da osnuju prorusku partiju. Ruski otisci u oktobarskim događajima pojačali su sumnje u ambicije Moskve u delu Evrope za koji se do sada mislilo da gravitira prema EU, navodi list i dodaje da je grupa od 20 Srba i Crnogoraca, medu kojima je, kako se navodi u tekstu, bilo ljudi koji su se borili sa proruskim separatistima u Ukrajini, uhapšena u Podgorici.\nTakođe, “Gardijan” tvrdi da je u međuvremenu u Srbiji nekoliko ruskih državljana uhvaćeno sa 120.000 evra i uniformama specijalne policije. “Gardijan” prenosi pisanje dnevnog lista ”Danas” da su uhapeni Rusi imali opremu kojom su pratili kretanja Djukanovica.\nBritanski list tvrdi, pozivajući se na diplomatske izvore, da je srpska vlada “tiho deportovala Ruse nakon intervencije ruskog sekretara Saveta bezbednosti Nikolaja Patruševa, koji je 26. oktobra odleteo za Beograd u očiglednom pokuaju da spreči skandal”. Londonski dnevnik navodi i izjavu srpskog ministra unutrašnjih poslova Nebojše Stefanovića koji je negirao je da je vlada izvela bilo kakve deportacije u vezi sa pokušajem puča u Crnoj Gori.\nNeimenovani izbor blizak srpskoj vladi izjavio je za “Gardijan” da se Patrušev izvinio zbog, kako je rekao, “nečasne operacije” koja nije imala odobrenje Kremlja. Jedan od ruskih zvaničnika rekao je potom za TASS da se Patrušev nikome nije izvinio jer nema za šta da se izvini.\n“Gardijan” dodaje da je srpska vlada tri dana kasnije imala novi slučaj kada je oružje pronađeno u blizini kuće premijera Aleksandra Vučića i to na mestu na kojem bi Vučićev automobil normalno usporio na putu do kuće.\n“Gardijan” piše i da je Stefanović za njih izjavio da postoje “snažne sumnje” da je organizovana kriminalna grupa angažovana da ubije Vučića za 10 miliona evra, ali da nije u mogućnosti da kaže ko stoji iza toga. Prema njegovim rečima, dalja istraga će pokazati da li su ljudi “izvan regiona” umešani: “Znate, ljudi kojima se ne sviđa snažan Vučić ili snažna srpska vlada, a koji bi mogli da daju određeni novac, 10 miliona evra ili tako nešto, da se takva stvar obavi”, rekao je on za londonski list.\n“Znamo da su ljudi koji su potencijalno angažovani da obave takve stvari iz regiona, ali ne iz Srbije, kao i da postoje kriminalne grupe koje funkcionišu u regionu, a koje su umešane. Ali to su samo izvođači. Verujemo da su kriminalne grupe korišćene samo da se obavi posao, ali motivi nemaju veze sa njima. Ubistvo premijera nije nešto što bi čak i oni lako izveli, verujemo da ih je neko koristio”, rekao je Stefanović za “Gardijan”.\nOtkako je oružje pronađeno Vučić je objavio planove da se preispitaju obaveštajne slube, navodeći da je bezbednosna situacija “ozbiljnija nego to smo očekivali”, piše “Gardijan”.\n“Biće promena u bezbednosnim slubama. Verovao sam u veštine ljudi koji nisu pokazali da imaju te kapacitete, ali ja ću preuzeti odgovornost za ovo”, prenosi “Gardijan” Vučicevu izjavu tokom gostovanja u emisiji na RTS.\nKako navodi list, nije jasno da li postoji veza između navodnih planova za ubistvo Vučića i Đukanovića.”Gardijan” piše da je Đukanović Crnu Goru doveo na korak od članstva u NATO, što je uništilo ruske nade da će imati pomorsku bazu u Jadranu, dok je Vučić pravio “delikatnu ravnotežu” između NATO i Rusije.\n“Zapadni zvaničnici sumnjaju da je centar Trojanski konj koji bi mogao da bude čvorište za obaveštajne i paramilitarne operacije u regionu. Diplomatski status, kako navode, doveo bi do toga da oprema dolazi u centar bez nadzora srpske vlasti”, pie Gardijan”.\nZaharova: Pisanje “Gardijana” provokacija\n– Za to postoji neoboriv dokaz – niko iz lista nije zvao ni organe Saveta za bezbednost Rusije, ni pres-centar Ministarstva inostranih poslova sa zahtevom da potvrde ili opovrgnu te informacije, napisala je Zaharova na svojoj Fejsbuk stranici, prenosi Sputnjik.\nOna je navela da takav pristup “potpuno protivreči pravilima koje zapadni listovi traže njihovim saradnicima da ih poštuju. “Obraćam se ‘Gardijanu: Ne daju vam mira najnovije lovorike ‘Njuzvika’? Evo, proglašavam vas ‘lažovima dana’. Krunu ćete sami napraviti'”, dodala je Zaharova.\nInače, Kremlj je pre nekoliko dana kategoriči odbacio mogućnost umešanosti Moskve u pokušaje organizovanja protivpravnih akcija u Crnoj Gori.To je novinarima u Moskvi rekao portparol Kremlja Dmitrij Peskov, prenosi Tass.\nOn je na taj način komenarisao to što je Tužilaštvo Crne Gore saopštilo da su navodno u organizaciji pokušaja terorističkog napada u Crnoj Gori, na dan parlamentarnih izbora 16. oktobra, učestvovali “neki ruski nacionalisti”, navodi ruska agencija.\nBudite prvi sa komentarom na članku "Britanski “Gardijan” tvrdi: SRBIJA tiho deportovala grupu RUSA osumnjičenih da su umešani u pokušaj puča u CRNOJ GORI"


FoNet portal :: Pretraga / tagId=30336\nTag: pranje novca, Pogodaka: 20\nGruevskom sedam godina zatvora\nBivši premijer Severne Makedonije Nikola Gruevski osuđen je danas na sedam godina zatvora zbog pranja novca i nezakonitog sticanja i prikrivanja imovine, a sudilo mu se u odsustvu jer je pobegao iz zemlje i dobio azil u Mađarskoj.\nOpasan opstanak Putina\nEvropa neće biti stabilna dok je Vladimir Putin šef ruske države, izjavio je danas osnivač pokreta Otvorena Rusija Mihail Hodorkovski, nekadašnji ruski oligarh, koji je proveo više od 10 godina u zatvoru zbog optužbi za prevaru, proneveru i pranje novca.\nPrijave zbog utaje poreza\nU zajedničkoj akciji Poreske policije i Službe za borbu protiv organizovanog kriminala podnete su krivične prijave protiv dva odgovorna lica firme iz Beograda i još 24 osobe, zbog sumnje da su počinili poresku utaju od 45 miliona dinara, a iznos od 39 miliona dinara je obuhvaćen kroz krivično delo pranje novca, saopštila je danas Poreska uprava.\nMinistarstvo unutaršnjih poslova saopštilo je danas da je uhapšeno 16 osoba zbog sumnje da su počinile krivično delo pranje novca, od kojih se dve terete i za nedozvoljenu trgovinu, i na taj način prisvojile 45.165.180 dinara.\nPolicija je uhapsila šest osoba zbog sumnji da su malverzacijama prisvojile više od 208 miliona dinara, saopštilo je danas Ministarstvo unutrašnjih poslova.\nUpumpavaju ilegalni novac\nU Srbiji je čak 60 miliona evra izgubljeno zbog utaje poreza, a opran je novac u vrednosti od jedne do dve i po milijarde evra, podaci su izveštaja Globalne inicijative protiv transnacionalnog organizovanog kriminala o ilegalnim finansijskim tokovima u Srbiji, Crnoj Gori i Bosni i Hercegovini.\nGuverneru zabrana putovanja\nSudija u Libanu izdao je danas zabranu putovanja za guvernera Centralne banke Rijada Salamea, protiv koga se u više zemalja vodi istraga u vezi sa mogućim pranjem novca.\nNiška policija uhapsila je četiri osobe zbog postojanja osnova sumnje da su izvršile krivično delo pranje novca, dok će protiv jedne osobe biti podneta krivična prijava u redovnom postupku, zbog istog krivičnog dela.\nPolicija je uhapsila 20 osoba iz Beograda, Novog Sada i Užica koj se terete za pranje novca, a protiv još dve osobe će za isto krivično delo biti podneta krrivična prijava, saopštio je danas MUP Srbije.\nNekadašnji albanski naftni tajkun Rezart Tači pomenuo je crnogorskog predsednika Mila Đukanovića u slučaju sumnjivih milionskih isplata, o kojima italijanska i albanska policija vode istragu.


02/09/2021 - Dnevnik Juga\nHome / 2021 / септембар / 02\nSrdjan Stamenkovic 4 седмице ago\tDRUŠTVO, Korona Virus, Leskovac, Niš 0\nČITAOCI REPORTERI: Karambol na Svetoilijskoj ulici\nDanas Svetoilijska ulica je bila zatvorena za saobraćaj zbog pravog karambola u kojem su učestvovala 3 automobila. Policija je vrlo brzo nakon udesa oko 17 časova izašla na lice mesta. Kako javljaju naši čitaoci, vozač automobila je najpre udario u kombi, a zatim u parkiranu Zastavu 128. U saobraćajnoj nesreći …\nMEĐUNARODNI TURNIR: Zdravlje u petak u 17:00 časova posle godinu i po dana sa peharom prvaka DLS pred svojim navijačima\nU petak i subotu u Leskovcu će biti organizovan veoma jak među narodni košarkaški turnir, a imena i renome učesnika najavljuju kvalitetne utakmice. Košarkaši Zdravlaj će prvi put posle godinu i po dana igrati pred svojim navijačima, a veliko interesovanje ljubitelja košarke u Leskovcu najavljuje da će prvaka Druge lige …\nBrnabić najavila povećanje plata zdravstvenim radnicima\nIna Dendić 4 седмице ago\tDRUŠTVO, EKONOMIJA, Leskovac, Niš, Vranje 0\nFoto: arhiva Premijerka Srbije Ana Brnabić najavila je danas prilikom otvaranja kovid bolnice u Novom Sadu povećanje plate medicinskim radnicima. Brnabić je navela i da je u poslednjih 10 godina prosek plata medicinskih sestara i tehničara podignut sa 30.000 dinara na bezmalo 57.000 dinara, kao i da su u istom …\nMihajlović: Od sutra javni poziv za subvencije za solarne panele\nSutra će biti raspisan javni poziv ministarstva za subvencionisanje ugradnje solarnih panela za proizvodnju električne energije za sopstvene potrebe. Ovo je danas najavila potpredsednica Vlade Republike Srbije i ministarka rudarstva i energetike Zorana Mihajlović, objasnivši da će se program sprovoditi po istom modelu kao i javni poziv za zamenu stolarije, …\nMinimalna cena rada od naredne godine 35,012 dinara\nMinimalna cena rada u 2022. godini iznosiće 35.012 dinara, što je povećanje od 9,4 odsto, saopštila je danas predsednica Vlade Republike Srbije Ana Brnabić. Brnabić je, nakon sednice Socijalno-ekonomskog saveta, na kojoj nije postignut dogovor sa sindikatima, ukazala na to da će u 2022. godini sa tim povećanjem minimalna zarada …\nPredsednik opštine Vlasotince poziva građane da se vakcinišu\nBroj pregleda u kovid ambulanti Doma zdravlja raste, dnevno ih je u proseku 100. Raste i broj testiranja, oko 50 dnevno. Broj pozitivnih, u poslednjih nedelju dana, kreće se između 10 i 20 i pretežno je u pitanju mlađa populacija, pokazuju podaci vlasotinačkog Doma zdravlja. Sa dve doze vakcine ukupno …\nIna Dendić 4 седмице ago\tLebane 0\nGlasajte za “Stepskog sokola“, srpskog kandidata za najlepšu marku Evrope\nSuzana Stojiljković 4 седмице ago\tDRUŠTVO, Zanimljivosti 0\nMarka sa naslikanim stepskim sokolom, nacionalni je kandidat na takmičenju za izbor najlepše poštanske marke izdanja EVROPA 2021. Svake godine ono ima različitu temu, a ove su to ugrožene divlje vrste. Ocene o pobednicima doneće posebno stručni žiri i publika. Izbor je otvoren za javnost, a u sve popularnijem onlajn …\nOtvoren “Pepco“: U ponudi svašta i za svačiji džep\nExif_JPEG_420 Lancu svojih prodavnica u Beogradu, Novom Sadu i Nišu, brendirani poljski brend “Pepco“, dodao je i prodajni objekat u Leskovcu, smešten u aneksu Hotela “Beograd“, koji je danas i svečano otvoren Da je Leskovac grad sa povoljnim poslovnim okruženjem, potvrđuje i činjenica da čuveni trgovinski lanci imaju želju da …


Francuska: Pregovori zbog graničnih restrikcija - BIGportal.ba\n28 Februara, 2021 28 Februara, 2021 020\nFrancuska je saopštila da pregovara sa njemačkom Vladom da pokuša da izbjegne planirane putne restrikcije na granicama koje je najavio Berlin usljed zabrinutosti zbog širenja kovida u francuskom regionu Mozel.\nInstitut za zarazne bolesti “Robert Koh” saopštio je da oblast Mozel izaziva posebnu zabrinutost zbog širenje južnoafričkog soja virusa korona, te je Berlin nakon toga od utorka najavio putne restrikcije iz ovog regiona.\nЈavni transport između Mozela i njemačkih pokrajina Rajnland-Palatinat i Zarland biće suspendovan, a oni koji dolaze automobilom iz Mozela moraće da imaju negativan test na virus korona.\nPolicija neće postaviti stalne granične kontrole, ali će nasumično provjeravati, saopštile su njemačke vlasti.\nFrancuski ministar za Evropu Klemon Bone rekao je za Radio “Frans Inter” da žali zbog odluke Njemačke.\nRazgovaramo sa njemačkim vlastima o tome ko je klasifikovao Mozel kao zonu u kjoj cirkulišu nove varijante virusa – rekao je on.\nOn je dodao da to implicira skoro zatvaranje granice, iako su htjeli da tako nešto izbjegnu za 16.000 pograničnih radnika u Mozelu.\nPokušavamo da što više ublažimo ove mjere – rekao je Bone.\nNjemačka je već uvela kontrole na granici sa Češkom i Austrijom i pokušava da izbjegne restrikcije na granici sa Francuskom.\nBone je naveo da mjere o kojima se razgovara sa njemačkom Vladom kako bi se izbjegle neposredne granične kontrole uključuju mogućnost da ljudi koji prelaze granicu pokažu negativan test na virus korona ne stariji od dva ili tri dana, umjesto samo 24 časa, te istakao kako se stvari kreću u dobrom smjeru.\nFrancuska ne želi da uvodi novu blokadu, ali je počela da pooštrava ograničenja na lokalnom nivou u mjestima kao što je Dankerk na sjeveru, i Nica na jugu.


Uslovi korišćenja - Kolektiv Užice\nUslovi korišćenja portala „Kolektiv Užice“ odnose se na celokupan sadržaj, a korisnici su dužni da redovno čitaju Uslove korišćenja.\nSamo registrovani korisnici portala „Kolektiv Užice“ imaju pravo da pošalju sadržaj namenjen objavljivanju.\nCelokupan sadržaj (dokumenti, podaci i informacije) objavljen na sajtu https://kolektivuzice.rs ne sme da se distribuira ili na bilo koji način koristiti bez dozvole udruženja „Kolektiv Užice“. Sadržaj portala može se koristiti samo za individualne potrebe korisnika, uz poštovanje svih autorskih i vlasničkih prava.\nKorišćenjem sadržaja portala „Kolektiv Užice“ korisnik prihvata sve rizike koji nastaju iz korišćenja ove stranice i prihvata da koristi sadržaj isključivo za ličnu upotrebu i na vlastitu odgovornost.\nPortal „Kolektiv Užice“ sadrži i dokumente, podatke, informacije, kao i veze drugih internet stranica kreiranih od trećih osoba, koje će se, kad god je to moguće, označavati. Portal „Kolektiv Užice“ nema nadzor nad navedenim dokumentima, podacima, informacijama ili drugim internet stranicama i ne odgovara za njihov sadržaj.\n– Portal „Kolektiv Užice“ izričito zabranjuje bilo kakvo korišćenje internet stranice na način i u svrhe kojima se neposredno ili posredno krši bilo koji važeći zakon ili pravni propis koji je na snazi u Republici Srbiji, uvredljiv, vulgaran, preteći, rasistički ili šovinistički, kao i sadržaja koji je štetan na bilo koji drugi način.\nČitaoci koji pošalju fotografije, video snimke, pisana dela s ciljem objavljivanja u celosti prenose sva autorska prava portalu „Kolektiv Užice“, koji zadržava pravo reprodukovanja i distribucije, bez naknade i bez vremenskog i prostornog ograničenja. Autor garantuje da je sadržaj isključivo njegovo vlasništvo. U slučaju bilo kakvih zahteva trećih osoba, čitalac koji je poslao materijal obavezuje se da nadoknadi „Kolektiv Užice“-u svaki oblik štete koja je nastala objavom materijala.\nPortal „Kolektiv Užice“ je u obavezi da poštuje anonimnost i privatnost svojih korisnika. U skladu sa zakonom, portal „Kolektiv Užice“ može da prikuplja određene podatke o korisnicima dobijene tokom korišćenja portala, poput e-mail adrese, ime i prezime, podatke o računaru i internet provajderu. „Kolektiv Užice“ se obavezuje da će čuvati privatnost, osim u slučaju teškog kršenja pravila portala ili nezakonitih aktivnosti korisnika.\nPortal „Kolektiv Užice“ zadržava pravo da u bilo kojem trenutku izmeniti uslove korišćenja i neće biti odgovoran ni za kakve moguće posledice proizašle iz promena. Promene stupaju na snagu u trenutku objavljivanja.


Uskoro izgradnja novog carinskog terminala u Subotici - Pluton Logistics\nUskoro izgradnja novog carinskog terminala u Subotici\n24. avgusta 2016. 22. aprila 2017. marko\tAmetek, Branislava Stojković Marčetić, carinski terminal subotica, Continental, Norma, Siemens, slobodna zona Subotica, Subotica\nVlada Srbije odobriće subotičkoj lokalnoj samoupravi 50 miliona dinara za izgradnju novog carinskog terminala u Slobodnoj zoni Subotica, saznaje Radio-televizija Vojvodine.\nSlobodna zona će ovim dodatno unaprediti nivo usluga koje pruža stranim investitorima kod kojih je zaposleno nekoliko hiljada radnika. Gradonačelnik Subotice Bogdan Laban zahvalan je Vladi i premijeru koji su, kako je rekao, na ovom primeri pokazali svoju ekspeditivnost prema potrebama lonalne samouprave i samih investitora.\n„Siemens„, Norma grupa, Continental, Ametek posluju u režimu Slobodne zone Subotica. Većina ovih kompanija konstatntno povećava obim poslovanja u okviru zone, koji podrazumeva određene carinske procedure kroz koje prolazi oko 15.000 kamiona godišnje. To nameće kao potrebu izgradnju novog carinskog terminala.\n– Sa izgradnjom novog carinskog terminala poboljšavamo uslove poslovanja, ubrzavamo procedure i postajemo još sigurniji partner u poslovanju – ističe direktorka Slobodne zone Subotica Branislava Stojković Marčetić.\nIdeja o izgradnji novog terminala potekla je iz Slobodne zone, a čelnici subotičke lokalne samouprave su je pre mesec dana prezentovali nadležnima u Vladi Srbije od kojih će dobiti konkretnu finansijsku podršku.\n-To je ideja od pre mesec dana i vidite kako je ekspresno završena. Dogovor je bio s premijerom koji je brzo reagovao na naš zahtev i mi možemo reći samo da je mnogo bitno da ćemo napraviti naš carinski terminal čime ćemo osloboditi prostor za dalje širenje Slobodne zone, a samim tim i za zapošljavanje novih radnika – naglašava gradonačelnik Subotice Bogdan Laban.\n← „Indofood“ 2. septembra otvara fabriku u Inđiji\n(FOTO) Regionalno finale u ekonomičnoj vožnji u Šumaherovom stilu →\n9. aprila 2021. 14. aprila 2021. Milica Milosavljevic\nVožnja i tokom očitavanja kartice – Unapređeni softver za TAHOGRAFE štedi vreme vozačima\n11. maja 2022. 12. maja 2022. Milica Milosavljevic


Uputstvo: Kako se PRIZNAJE KOSOVO - ZAREZ KOJI ĆE NAS SKUPO KOŠTATI – Pokreni\nOno što je Vučić potpisao u SAD samo po sebi, predstavlja poraz naše spoljne politike. Ali svi smo prekočili jedan zarez, koji sve čini još daleko gorim, a odnosi se na Kosovo.\nSrbija nikada nije bila ponižena u međunarodnim odnosima kao prilikom posete naprednjačkog predsednika Aleksandra Vučića Beloj Kući prošle nedelje. Osim, možda, kada je naprednjački predsednik Aleksandar Vučić sedeo na tribini za turiste prilikom obeležavanja stogodišnjice od završetka prvog svetskog rata u Parizu, iako smo bili zemlja pobednica, kojoj je ukazana velika čast prilikom potisivanja primirja 1918. godine.\nSedenje na hoklici, onaj bizaran trenutak kada shvata da će potpisati da Srbija premešta ambasadu u Jerusalim, pa pravdanje time da su mu zamenili fasciklu, hvaljenje da je dobio hemijsku olovku, i slične papazjanije, su bile dovoljne da većini naših sugrađana skrenu pažnju sa diplomatskog debakla, a posebno sa JEDNOG ZAREZA.\nPre svega Izrael je priznao Kosovo kao nezavisnu državu, a mi smo ih protivno rezoluciji 478 UN nagradili time što smo pristali da premestimo našu ambasadu u Jerusalim (jedina zemlja na svetu pored SAD i Gvatemale), čime smo praktično izgubili pravo da se pozivamo na rezoluciju 1244 UN, a istovremeno smo i nacrtali na sebe veliku metu islamskim teroristima, i pokvarili odnose sa celim bliskim istokom. Takođe smo se složili da smanjimo uvoz ruskog gasa i da zabranimo kineskoj kompaniji Huawei da postavlja 5G antene u Srbiji.\nMeđutim, najveći debakl se ogleda u činjenici da je Vučić svojim potpisao priznao nezavisno Kosovo. Možda ne eksplicitno, ali se svakako složio sa nezavisnošću.\nZarez koji će koštati Srbiju\nU pretposlednjoj tački Sporazuma se navodi „Kosovo (Priština) će se u periodu od godinu dana uzdržati od traženja članstva u međunarodnim organizacijama. Srbija (Beograd) će se godinu dana uzdržati od kampanje povlačenja priznanja nezavisnosti Kosova, takođe će se uzdržati od zahteva državama i međunarodnim organizacijama da ne priznaju Kosovo kao nezavisnu državu“.\nOno što prvo pada u oči jednom pravniku je asimetrija obaveza – Priština godinu dana neće tražiti članstvo u međunarodnim organizacijama, a Srbija neće blokirati Kosovo prilikom traženja priznanja pred međunarodnim organizacijama i državama. Dakle, tih godinu dana Priština može tražiti priznanje od drugih država, a Srbija se obavezala da ih neće sprečavati u tome.\nOvo, samo po sebi, predstavlja poraz naše spoljne politike. Ali opet smo prekočili jedan zarez, koji sve čini još daleko gorim.\nNaime, u poslednjoj rečenici, sve što je iza zareza se tretira kao posebna stavka na koju se rok od godinu dana ne odnosi – „takođe će se uzdržati od zahteva državama i međunarodnim organizacijama da ne priznaju Kosovo kao nezavisnu državu“. Inače, taj deo rečenice i nema smisla ako se tumači kao deo cele rečenice, jer je već rečeno da će se Kosovo uzdržati od traženja novih priznanja godinu dana, pa prema tome nema potrebe da se mi tih godinu dana obavezujemo da ih nećemo sprečavati da ih međunarodne organizacije priznaju. Dakle, vrlo je jasno da se ta naša obaveza odnosi na period nakon roka od godinu dana.\nOvo znači da će za godinu dana Kosovo moći da zatraži članstvo u Ujedinjenim nacijama, a naprednjački predsednik se ovim Sporazumom obavezao da ih neće sprečavati u tome.\nČak i da sledeće godine formalno uloži neki prigovor, ovaj dokument će formalno obavezivati državu Srbiju, te će bilo kakav prigovor biti odbijen, a Kosovo će postati punopravna članica Ujedinjenih nacija.\nVučić je ispunio svoju obavezu, i sada može da računa da će zapadne zemlje nastaviti da mu pružaju političku podršku.\nŠef pravnog tima Nebojše Zelenovića\nOznake: Kosovo, popularno, Tramp, Vučić